open-index/open-wikipedia-markdown huggingface dataset:
人脧

顧名思義，**人脧**即係人條脧，係個只得男性有嘅器官，乃男性生殖系統同埋泌尿系統嘅一部份，繁殖同屙尿都靠佢。

## 解剖

每個男人都有條脧，喺軀幹下面正中央凸出。一條人脧分為根、主體同埋上皮三部分；藏喺軀幹裏面，即係由身體凸出嗰條，包含住連貫嘅同尿道等條狀軟組織，而上皮部分就係包住條脧主體嘅皮膚，當中喺最前面𢫏住龜頭嗰截叫包皮。

## 功用
### 屙尿

男人條脧係泌尿系統嘅一部份，用來屙尿。

### 生殖

由青春期開始，男人條脧會有能力扯旗然後射精入女人個閪度，令女人大肚。

## 名稱
「脧」嘅現代學名係**陰莖**，古粵語可能作「㞗」）。個「脧」字以前係童語，帶稚氣，冇冒犯，只用於細孥嘅——時而只計陰莖，時而包括全副性器官。而家作單字用時，齋指陰莖，大人之間傾談時都用到，唔指明所述成熟與否，語氣略為幽默同粗鄙。現時，疊字「脧脧」喺上述兩類情境，都會用到。
### 非科學用詞
#### 粵話
*㞗、𡳞：指成熟嘅陰莖／整個男陰。
*𨳍：指成熟嘅陰莖／膥袋／整個男陰。
*脧脧、賓周、**㞗脧**：指未成熟嘅陰莖／整個男陰。逐漸多咗人唔理發育狀態噉樣用第一、二個詞，第三個詞已經唔多人會講。
*條、碌：**條嘢**同埋**碌嘢**都準確噉表示到「陰莖」嘅意思。以上三行所舉嘅任一字詞，必須配上「條」、「碌」或者類似量詞，先至會消除到歧義。
***[[茨菰]]蔕**（粵拼：；俗寫：**慈菇椗**）：比喻男嬰陰莖／整個男嬰，量詞為「粒」或者「個」。

#### 官話白話文
***玉莖**、**𣬠𣬶**（俗寫：**雞巴**）：準確代表「陰莖」。
*粵語人口唔用嘅新詞同多義詞無數，在此不贅。

## 睇埋
*人膥
*閹
*屄
## 參考

## 外拎

*台灣男性學醫學會
門德費拉

**門德費拉**係非洲東北部國厄立特里亞嘅一座城鎮，喺首都阿斯馬拉南面54公里，人口6.4萬。佢係古時阿克蘇姆帝國嘅重要城市。
蜱蟎亞綱

**蜱蟎亞綱**（**Acari**）係節肢動物門蛛形綱下面一個亞綱，本嚟係個目，叫**蜱蟎目**（**Acarina**）。呢個亞綱有超過三萬個品種，體型好細，絕大部份要用到顯微鏡先至見到。
寨卡病毒感染

**寨卡病毒感染**，又叫**寨卡熱**，係種傳染病，由寨卡病毒引起，病徵同登革熱好似，亦有機會引起嬰兒出現小頭症。呢隻病透過伊蚊傳播。
俄文字母

**俄文字母**係基里爾字母變體，用嚟表達俄文嘅元音同輔音，有分印刷體同手寫體，好多字母都同希臘字母似樣。現代俄文有33個字母。

## 字母表
絕罰

**絕罰**係天主教入面最重嘅懲罰，即係將人逐出教會。

絕罰有兩種：「大絕罰」係受罰者逐咗出教會同無得領受任何聖事；「小絕罰」代表受罰者仍係教徒，只係唔可以領聖體。

絕罰又分兩級：「主教保留級」係主教或以上層級嘅神職人員可以取消；「教宗保留級」係只得教宗同佢之後繼任人可以取消。
核試

**核試**係指核武嘅爆破試驗，可以喺地面、地底、空中同水底做。

當今世上有8個國試過核試，包括美國、蘇聯、法國、英國、中華人民共和國、印度、巴基斯坦、北韓。
聖方濟各沙勿略

**聖方濟沙勿略**（）係基督宗教嘅聖人，西班牙天主教傳教士，亦係耶穌會其中一位創始人，將天主教傳到東亞。
## 出面網頁

類:傳教士
桑德維肯

**桑德維肯**（）係瑞典耶夫勒堡省嘅一座城鎮，喺首都斯德哥爾摩北面190公里，人口2.3萬。
放縱

《**放縱**》係林憶蓮第2張粵語專輯，喺1986年由CBS Records發行。碟內主打歌《放縱》歌詞其中一句嘅「我空虛 我寂寞 我凍」至今都係人所常談，《長街的一角》（改編自經典日本動畫《ホワッツ マイケル》《我為貓狂》《What's Michael?》插曲 由《南翔子》主唱嘅 泣きまね）都非常大熱。

## 曲目

## 派台歌曲

## 發行版本
*12寸粉紅色透明膠LP（浪漫紀念版）
*盒帶
*12寸圖案碟黑膠碟
*日本製造CD
*香港製造CD

## 獎項

## 參考

## 出面網頁
阿伊努文

**阿伊努文**（；），係北海道嗰頭嘅阿伊努人嘅語文，10人用緊（2007）。阿伊努文以前有三種方言，分別分佈喺北海道、庫頁島南邊以及千島列島同琴察加半島。唯一重有人用緊嘅北海道方言就俾聯合國教科文組織列做處於極度危險嘅瀕危語言。

## 變種
柴谷（1990:9）同畢蘇斯基（1998:2）將北海道同庫頁島變種分做唔同語文（「Ainu languages」），而沃溫（1993）就叫佢哋做方言（「dialects」）。

## 音韻
### 元音
阿伊努文有五個元音。

### 輔音

## 文法
## 書寫
有人用片假名來寫阿伊努文，亦都有人用拉丁字母。統一碼嘅片假名擴張板塊包含咗用來寫阿伊努文所需要嘅額外假名。

下圖係 2016 年影到嘅北海道一個牌，用咗多種語言嚟寫「多謝」。

最頂嗰行係日本話 **arigatou**（平假名：ありがとう），

由最頂數第二行就係阿伊努話 **iyairaiker**（イヤイライケ**ㇾ**），

阿伊努話同日本話明顯有異嘅係，阿伊努話有比較多樣化嘅封閉音節，可以有 **-r** 或者 **-k** 等嘅輔音做尾嘅音節，呢啲音節都係日本話冇嘅。啲人用片假名（一種設計嚟寫日本話嘅文字）寫阿伊努話嗰陣，好興用「擺尾嘅細隻片假名」嚟表達呢啲結尾輔音。例如**ク**呢隻片假名喺標準日本話入面係表示 **ku** 噉嘅音，**ainu-itak**（阿伊努話入面**阿伊努話**噉解）就可以寫成
:**アイヌ・イタㇰ**
噉嘅樣。參考返上面嘅日文五十音，**イ** → **i**，**タ** → **ta**，而最後面嗰隻**ク**明顯縮細咗，用嚟表達「呢度係寫緊 **i-tak**，唔係 **i-ta-ku**」。

## 復興
整體來講，阿伊努人好少認自己係阿伊努人，搞到好難搵到佢哋。據統計，有百分之66嘅阿伊努族後生仔唔知自己係阿伊努人。雖然係咁，仍然有阿伊努人大力推動阿伊努文嘅復興。1987年開始，北海道阿伊努協會開辦阿伊努文班。咁多年來，雖然得返好少人當阿伊努話做母語，但當係第二語言嘅就越來越多。到咗2019年，日本政府正式承認阿伊努人嘅原住民地位。

## 參考

## 引用
* 
* 
*
布里亞特文

**布里亞特文**（**буряад хэлэн**），係俄羅斯布里亞特嘅語文，大約33萬人用緊。
科密文

**科密文**（**коми кыв**），又叫**科米文**，係俄羅斯科密嘅語文，大約22萬人用緊。
巴布亞皮欽文

**巴布亞皮欽文**（**Tok Pisin**），係巴布亞新畿內亞嘅其中一隻語文，大約400萬人用緊。
克林崗文

**克林崗文**（），係一隻為咗美國科幻影視作品《星空奇遇記》創作嘅人造語文，由入面一種叫克林崗人嘅外星人用。
邁提利文

**邁提利文**（；邁提利文：**मैथिली**），係印度東部嘅其中一隻語文，大約1500萬人用緊。
至尊漢堡

**至尊漢堡**（**Big N' Tasty**）係麥當勞喺一啲地方賣嘅漢堡，材料包括芝麻麵包、四分一磅牛肉、芝士、番茄、生菜、酸瓜、洋蔥同沙律醬，可以話係足三兩嘅加番茄生菜版。

## 香港
香港麥當勞喺2007年3月22號開始賣至尊漢堡，到2017年3月9號開始連同板燒雞腿飽、足三両一齊唔再賣，惹嚟好多客人批評。

## 參考
足三両

**足三両**（**Quarter Pounder**）係麥當勞喺一啲地方賣嘅漢堡包，材料包括芝麻麵包、四分一磅（三両）牛肉、芝士、酸瓜、洋蔥同番茄醬。

## 香港
香港麥當勞先後喺1975年到1980年代、2000年代頭，同埋2009年到2017年3月8號賣過足三両。配合2013年香港政府推行《商品說明條例》，餐牌加咗行細字話「足三両」只係「烹調前」嘅重量，即係煮熟後就會輕過三両。2017年3月9號開始，足三両連同板燒雞腿飽、至尊漢堡一齊唔再賣，惹嚟好多客人批評。

## 參考
板燒雞腿飽

**板燒雞腿飽**（**Grilled Chicken Burger**，**GCB**），又寫做**板燒雞腿包**，兩廣地區叫**板燒雞腿堡**，係麥當勞喺一啲地方賣嘅漢堡，材料包括芝麻麵包、去皮燒雞髀肉、生菜絲同沙律醬。

## 香港
香港麥當勞喺2005年9月開始賣板燒雞腿飽，到2017年3月9號開始連同至尊漢堡、足三両一齊唔再賣，惹嚟好多客人批評。面對客人嘅壓力，香港麥當勞喺同年8月25號賣返呢一隻包（另外嗰兩隻包就仍然停賣），更喺2018年2月20號開始變成「$24麥麥食超值套餐」嘅其中一款選擇。

## 參考
紫薯

**紫薯**係一類甘薯，個樣似長身嘅番薯，個樣紫色，有好多花青素，帶甜味。紫薯好多時都畀人用嚟整甜品，尤其係日本。
奧地利王位繼承戰爭

**奧地利王位繼承戰爭**係歐洲18世紀中嘅戰爭，由1740年打到1748年，起因係奧地利哈布斯堡王朝嘅神聖羅馬帝國皇帝卡爾六世冇仔，奧地利、匈牙利、波希米亞王位本應由佢大女瑪利亞杜麗莎繼承，但法國、普魯士等國唔想承認，所以打起嚟，好多歐洲國都打埋一份，最後瑪利亞杜麗莎繼承奧地利、匈牙利、波希米亞王位獲承認，而佢老公法蘭茲當選神聖羅馬帝國皇帝。
波蘭王位繼承戰爭

**波蘭王位繼承戰爭**係歐洲18世紀中嘅戰爭，由1733年打到1738年，起因係波蘭國王奧古斯特二世駕崩後，斯坦尼斯瓦夫一世同奧古斯特三世都爭住繼位，兩位分別搵法蘭西王國為首同俄羅斯帝國為首嘅唔同歐洲國陣營撐腰，所以打起嚟，好多歐洲國都打埋一份，最後奧古斯特三世成功繼位。
楊楚營

**楊楚營**（**Cindy Yeung**，），又名**楊楚瑩**，原名**楊翠娟**，係香港女歌手，因1987年陽光檸檬茶電視廣告歌喺2017年3月突然做咗網民熱話。

## 簡歷
### 早年
楊楚營家庭環境複雜，有一個細妹，好早就要輟學打工，早喺16歲就已經喺灣仔港灣道海港中心東海鐳射酒廊做駐場歌手。

### 出道
楊楚營喺1985年參加國際青年香港流行曲創作邀請賽，同李中浩憑《十萬個明天》攞冠軍，但合唱後畀李中浩歌迷杯葛，唔畀兩人繼續搭檔。

後尾楊楚營畀音樂人林慕德發掘同佢簽約，準備幫佢出唱碟。佢亦唱過1986年由葉德嫻主演嘅電影《再見媽咪》主題曲《獨個成長》，隻歌都係林慕德創作。林慕德更諗住將本嚟為杜麗莎創作嘅《去吧！》同埋另一隻歌《媽媽 I Love You》交畀佢唱。

### 死
楊楚營於1986年2月，突然死，楊楚營個妹楊依琳證實佢係喺跑馬地景光街22號四樓住所開煤氣自殺，根據傳媒報導，1986年2月23號下晝5點左右楊楚營三位男性友人上門探訪，但撳門鐘冇人應，又發覺有濃烈煤氣味由屋內傳出，消防員破門而入後發現楊倒臥大廳，被送往鄧肇堅醫院後證實不治，警方喺現場執到兩張字條，相信係死者嘅遺書，調查後認為死因無可疑。個妹講楊楚營生前試過壓力爆煲哭訴話做歌星好辛苦，因為要學英文、學國語、李中浩嘅歌迷又杯葛佢，壓力大到唔識得點應付。

而《去吧！》喺楊楚營死後一年，即1987年做咗陳慧嫻嘅派台歌；《媽媽 I Love You》就喺1988年交咗畀肥媽主唱。

### 死後
2017年3月，陽光檸檬茶推出30年前嘅復刻版包裝，令1987年陽光檸檬茶電視廣告歌重新畀人留意，而咁啱傳媒搵咗廣告歌嘅監製林慕德接受訪問，聲稱廣告歌歌手身份係楊楚營，令楊楚營突然做咗網民熱話。楊楚營個妹楊依琳接受《鴻鵠志－影視筆記》Facebook訪問澄清楊楚營唔係孤兒，亦喺Facebook留言話佢家姐無同李中浩拍過拖，只係唱歌伙伴同朋友，李中浩喺家姐生日有帶女朋友到場，另外佢喺蘋果日報留言話好嬲無口德嘅網民虛構家姐死因。
	
另外前歌手盧昭明喺Facebook聲稱自己先係1987年陽光檸檬茶廣告歌主唱，盧昭明嘅亞視訓練班同學黃秋生相信盧昭明冇必要講大話，陽光檸檬茶電視廣告錄音師朱偉文接受《鴻鵠志－影視筆記》Facebook訪問證實盧昭明係電視廣告主唱，出街只有盧昭明主唱版本，指林慕德指鹿為馬。其後林慕德好肯定咁證實廣告出街版本一定係楊楚營唱；因為要sell幾個人俾廣告客戶，或者盧昭明係唱過其中一個version。

## 參考
### 註釋

### 其他參考
*【如陽光伴我】檸檬茶廣告紅歌未紅人　原唱女歌手Cindy已離世？
*楊楚營胞妹澄清非孤兒
*鴻鵠志影視筆記Facebook
*牙痛咁聲 邁克
西班牙王位繼承戰爭

**西班牙王位繼承戰爭**係歐洲18世紀頭嘅戰爭，由1701年打到1714年，起因係西班牙哈布斯堡王朝卡洛斯二世絕嗣，令法蘭西王國嘅路易十四同神聖羅馬帝國嘅利奧波德一世為咗爭王位而打起嚟，好多歐洲國都打埋一份。最後法國波旁王朝嘅菲臘五世獲承認為西班牙王，不過佢同佢嘅後人要放棄法國王位繼承權。
萊比錫戰役

**萊比錫戰役**係19世紀頭拿破崙戰爭嘅一場戰役，亦係拿破崙其中一場大輸嘅仗，1813年10月喺德國萊比錫打，以法國為首嘅22萬軍隊唔夠俄羅斯、普魯士、奧地利等國嘅38萬聯軍，最後拿破崙撤退返巴黎。

類:戰役
越富廣場

**越富廣場**（；）係中國廣東廣州嘅一間商場，1996年開業，位置喺越秀區人民北路835號。入面主要賣服裝、飾品、玩具為主，有好多本土原創設計師都將自己第一間舖都喺呢間廣場開業。

另外，有廣州嘅動漫迷成日將呢間嘢話成「廣州版秋葉原」，係因為週末或節假日時好多後生仔女成日着潮流服飾嚟呢間商場嘅「楓之谷」舖頭搞幫襯。

## 有關嘅書
* 广州玩全攻略 第103页　　广西师范大学出版社 ISBN 978-7-5633-9852-2

## 連出去
* 越富广场 广州地铁一站通

類:廣州嘅廣場
類:廣州嘅商場
海印東川名店運動城

係中國廣東廣州冇咗嘅商場，位置喺越秀區東川路93號，間嘢喺2001年7月21號開業，但後嚟因租期期滿，俾廣東省人民醫院方收返地皮嚟擴大總院嘅原因，2016年10月16號停業兼撤場。

佢開業期間，曾經係中國大陸最大規模、最多名牌舖林立嘅運動主題式商場，從專業戶外運動到後生嘅運動風格都有。喺商場南邊曾經有籃球場、網球場、乒乓波場、人造攀岩等運動場所，但後嚟得返籃球場同乒乓波場。原先籃球場喺每個週末都有三人籃球賽同其他場都有細型體育表演，但喺2016年中都取消嗮。

另外，廣東電台音樂台（FM 99.3同FM 93.9）曾經喺呢間商場嘅3樓開過業。

## 後續
海印東川名店運動城停業之後，入面嘅舖頭集體搬到海港城一帶繼續做生意，廣播部亦會改造成其它機構。

## 註

## 有關嘅書
* 广州玩全攻略 第93页　　广西师范大学出版社 ISBN 978-7-5633-9852-2

類:廣州冇咗嘅市場
熱阻

**熱阻**（，）係物體嘅一種性質，表示物體對傳熱嘅阻礙能力。熱導率越好嘅物體，通常熱阻會較差。
類:熱力學
外分泌腺

**外分泌腺**（Exocrine glands）係身體嘅腺體，會分泌化學物質通過導管分泌到上皮組織，例子包括汗腺、唾腺、乳腺、聹腺、淚腺、皮脂腺同粘膜。
## 睇埋
*內分泌腺
內分泌腺

**內分泌腺**（Endocrine glands）係身體嘅腺體，會分泌化學物質（賀爾蒙）直接分泌到血管，例子包括松果腺、垂體腺、胰腺、卵巢、睾丸、甲狀腺、甲狀旁腺、下丘腦同腎上腺。
## 睇埋
*外分泌腺
眾籌

**眾籌**係種籌旗方式，目的係收集好多人嘅細額捐錢，多數通過互聯網去搞，算係crowdsourcing嘅其中一種形式。眾籌多數係為咗集資去搞一個新項目，想撐嘅人可以自由出錢令項目夠錢搞。
百腦匯 (廣州)

**百腦匯**（；）係中國廣東廣州嘅一間賣電腦配件設備同數碼電子產品嘅電腦城，2006年7月12號試營業，2006年7月22號正式開業，位置喺天河區天河路598號。佢係華南第一大IT賣場。

佢間商場係廣州IT一族最興去嘅電腦城之一。入面有電腦維修、軟硬件試用、技術評測中心、電腦課室同導航咨詢等呢啲服務。

## 樓層配套
*0樓：賣手機同電子散件。
*1樓：賣筆記簿電腦。
*2樓：賣數碼平板設備產品。
*3樓：配件DIY同裝機。
*4樓：賣軟體同遊戲、配件維修檔。其中有幾間檔賣正版電腦遊戲。
*5樓：美食滙
*6樓：美食廣場

## 附近嘅交通
*BRT：崗頂站
*廣州地鐵：
*:：崗頂站

## 註

## 有關嘅書
* 广州玩全攻略 第96页　　广西师范大学出版社 ISBN 978-7-5633-9852-2

## 出面網頁
* 

類:廣州嘅電腦城
類:天河區
百腦匯

**百腦匯**（；；）係藍天電腦集團喺中國大陸地區最大嘅投資項目，1998年成立，總部喺上海靜安區黃山路258號，佢主要做電腦嘅商場銷售同維修服務。

佢而家喺北京、上海、天津、江蘇南京、無錫、泰州、四川成都、遼寧瀋陽、河南鄭州、安徽合肥、浙江杭州、廣東廣州、惠州、吉林長春、陝西西安、黑龍江省哈爾濱、大慶、福建廈門、湖北武漢、山東青島、淄博等中心城市都有佢嘅相關業務。

喺2019年3月20號，北京舖宣佈喺6月9日結束營業。傢俬舖會進駐舖頭位置。

## 參考

## 出面網頁
* 
* 關於百腦匯 藍天電腦官網介紹

類:上海公司
類:靜安區
動力計

**動力計**（dynamometer），又叫**測力計**、**測功計**，係種量度力、力矩同功率嘅設備。譬如引擎、電動機或者其他旋轉式原動機產生嘅功率，都可以用動力計去測量佢轉速。
暫定古蹟

**暫定古蹟**係香港古蹟嘅一類，適用喺未做香港法定古蹟嘅歷史建築。當嗰座建築受到破壞威脅嗰陣，經古物諮詢委員會批准，可以將嗰座建築即刻列做暫定古蹟，為期一年，政府同業主可以喺一年內傾保育方案。

## 而家嘅暫定古蹟
（暫無）

## 舊時嘅暫定古蹟
*薄扶林道128號
*司徒拔道45號
*何東花園
*青山紅樓

## 參考
廣州路加頤養院

係中國廣東廣州嘅一間帶有宗教性質嘅老人院，2002年9月成立，位置喺白雲區永平村東平中路9號。

由於佢係廣東省基督教協會負責起出嚟嘅，加上隔籬嘅廣東協和神學院起好之後嘅第二年起出嚟，令佢有基督教同天主教嘅性質。老人院個名專門紀念耶穌基督徒——聖路加。

## 攷
* 广东省广州市白云区路加颐养院 养老网
* 广州路加颐养院 吾爱吾老

類:廣州老人院
類:廣州市白雲區
庫曼人

**庫曼人**（）係突厥人嘅其中一個分支，喺10到13世紀活躍，曾經同欽察人喺東歐到西亞之間建立過庫曼汗國。
公爵

**公爵**係五級爵位入面最高嗰級。呢個稱呼源自中國周代嘅五等爵「公、侯、伯、子、男」，近代開始亦用嚟對應歐洲貴族爵位制度入面，由低數上嘅第五級，喺親王下面，侯爵上面。
侯爵

**侯爵**係五級爵位入面第二高嗰級。呢個稱呼源自中國周代嘅五等爵「公、侯、伯、子、男」，近代開始亦用嚟對應歐洲貴族爵位制度入面，由低數上嘅第四級，喺公爵下面，伯爵上面。
公 (搞清楚)

粵語嘅**[[公]]**通常解雄性，重可以解：
*公爵，爵位
*祖輩入面阿媽個阿爸
*銀仔上面有公仔嗰面
*公家：公眾，同私家相反。
*公氏，姓氏
## 睇埋
*公公
伯

**伯**可以解：
*伯父，阿爸個阿哥
*伯爵，爵位
*年紀大嘅男人，比公細，比叔大
*伯氏，姓氏
親王 (斯拉夫)

**親王**（俄文/白俄羅斯文：**князь**；）係斯拉夫諸國（主要係俄羅斯同保加利亞）舊時一種爵位等級，級數大致等同其他地區嘅親王。
蛻皮

係一啲動物（主要係昆蟲）喺成長過程入面將身體面頭嗰朕皮甩出嚟嘅過程，非昆蟲甩嘅可以係表皮、毛皮、羽毛；昆蟲甩嘅係成個外骨骼。

## 睇埋
*唔完全變態
*Exuvia
芍藥屬

**芍藥屬**（；學名：）係芍藥科下面嘅唯一屬，有四十幾個品種，主要有芍藥同牡丹。
廣州協和禮拜堂

**廣州協和禮拜堂**係中國廣東廣州嘅天主教堂，2001年廣東協和神學院落成時連同起好，位置喺白雲區永平村嘅協和神學院入面。

佢既係廣東協和神學院屬下嘅教堂，又係畀學校學生做實習嘅地方。呢間教堂唔係凈向校內師生參拜開放，亦向公眾對外開放。

## 攷
* 协和礼拜堂
多語現象

**多語現象**（；）係指一個社群入面用多過一隻語言嘅現象，喺世界上好普遍。因為英文喺全世界好多地方都用，令好多人除咗用母語之外，亦要識用英文。

## 影響

啲有強烈多語現象嘅社會（好似係粵英薈萃嘅香港噉），都被指係易見到啲語言之間將啲字詞借嚟借去。

***Loan blend**：產生一隻新字詞，隻新字詞其中一橛嚟自外語、另外嗰橛就係用本土已有嘅字詞；可以睇返上面提到嘅「沙紙」呢隻廣東話詞－當中「」取自英文 **certificate** 嘅第一個音節，而「」就係一隻廣東話本土已有嘅字。
***Substitution**（）
****Loan coinage**
*****Loan formation**
******Loan translation**：攞住原語文嗰隻字，將隻字每個元件都意譯做自己語言；例如士多啤梨喺標準官話入面係譯做**草莓**（cǎo méi）呢隻漢字詞嘅，當中「草」對應英文 **straw** 而「莓」對應英文 **berry**－**草莓**一詞由兩橛組成，兩橛各自意譯噉對應英文嗰隻字裏面嗰兩橛，最後兩橛結合成一隻新詞。
******Loan rendering**：攞住原語文嗰隻字，將隻字其中一啲元件意譯，淨低嗰啲部份就加入自己嘅嘢。
****Loan meaning**：指「淨係借個意思」，即係用一隻本土已有嘅字詞，嚟指一個新引入嘅意思。

## 睇埋
*語言威望
*語言合流
*雙層語言

## 註釋

## 引述
沉默 (2016年電影)

《**沉默**》（）係一部2016年歷史電影，由馬田史高西斯執導，改編日本作家遠藤周作嘅1966年同名小說，安祖加菲、阿當戴華、淺野忠信、窪塚洋介、、里安納遜主演。

## 演員表
*安祖加菲 飾 Sebastião Rodrigues神父
*阿當戴華 飾 Francisco Garupe神父
*淺野忠信 飾 長崎奉行嘅通譯
*窪塚洋介 飾 吉治郎
* 飾 Valignano神父
*里安納遜 飾 Cristóvão Ferreira神父

## 出面網頁
*
北川光男

**北川光男**（；；）係日本嘅企業家同實業家，近畿地方大阪人。佢因為細個時鍾意咗中國嘅繡花文化重一直未停過，2003年同屋企啲人一齊搬到中國江蘇蘇州開間刺繡服裝公司重永久定居中國大陸。

北川光男喺2017年3月4號22:20（UTC+8）喺蘇州嘅屋企死咗，終年88歲。佢過身之後嘅第四日，遺體捐咗畀蘇州大學醫學部做醫學科研用途，成為江蘇地區第一單由非中國大陸人士做遺體捐獻嘅人。

## 攷
* 日本老人苏州捐遗永眠中国 为江苏首例外国人捐遗 苏州日报 （2017-03-09）
* Japanese old man donated his body to China for medical research JSCHINA.CN (2017-03-10)

類:日本人
烏拉圭河

**烏拉圭河**（西班牙文：****）係南美洲東南部一條河，流經阿根廷、巴西同烏拉圭，長1,838公里。
1931 (樂隊)

**1931**係中國嘅一個大型女子樂隊，亦係歡聚時代屬下嘅樂隊，2014年11月3號成立，總部喺廣東廣州天河區嘅羊城創意產業園歡聚時代企業入面。樂隊嘅四個數字分別代表「一個夢想九條友，三份心意一切成真」噉解。佢喺每個禮拜六、日都有原創公演表演。

樂隊出道之後，第一份作品係《歡聚時刻1931》，2016年出版過城市文化原創歌曲——《夢想廣州》。

## 出面網頁
* 
* 

類:中國歌唱組合
拉多加湖

**拉多加湖**（，）係歐洲最大湖，喺北歐俄羅斯入面，有17,700平方公里大。位置上近聖彼得堡。

喺1939年至1940年冬季戰爭之前，有部分湖岸係芬蘭領土。
奧涅加湖

**奧涅加湖**（俄文：****）係歐洲第二大湖，喺俄羅斯西北部入面，有9,700平方公里大。
維納恩湖

**維納恩湖**（瑞典文：****）係歐洲第三大湖，喺瑞典中部入面，有5,650平方公里大。
楚德湖

**楚德湖**（愛沙尼亞文：***'；俄文：***'）係歐洲第五大湖，喺北歐愛沙尼亞、俄羅斯、拉脫維亞同白俄羅斯入面，有3,555平方公里大。
艾爾湖

**艾爾湖**（；），又譯**埃爾湖**或**艾耳湖**，係澳洲最大湖，喺澳洲嘅中間。佢係世界最大嘅時令湖，有時出現，有時消失。

## 名
個湖喺1832年由英國科學家發現而改成噉嘅名。

## 概況
呢個湖唔係常水湖，係時令湖，每隔3年到出現一次。佢之所以同人玩「失蹤」，係因為湖水主要從河流同雨水流入，由於湖周邊係沙漠地區，加上周邊年平均降雨量得100～150mm到，所以流出凈靠唯一嘅蒸發。喺降水量比較多時，湖嘅面積可以去到9,500km²；喺降水量比較少時，湖水被大量蒸發，湖識乾到見底同鋪咗埐鹽。喺全球各地啲教科書都寫佢嘅湖面積係「0～9500km²」，冇固定數字。水深亦一樣，降水量比較多時，深度可以去到1.5m，最深去到4m；降水量比較少時變成個盆地，冇水深記錄。

## 相

## 有關嘅書
* 中国少年儿童百科全书 自然·环境 第223～224页　浙江教育出版社 ISBN 7-5338-1946-2/G·1942

## 連出去
* 
* 艾耳湖謎團
* 艾耳湖泛濫 - Vincent Kotwicki 博士網站
* 澳洲艾尔湖：世界最大时令湖

類:地球之最
海珠區婦幼保健院

係中國廣東廣州嘅有醫療、教學、科研、婦幼保健、計劃生育技術指導服務喺埋一齊嘅二甲醫院，1963年成立，位置喺海珠區寶崗大道杏園大街15號。

醫院曾經喺1994年成為廣州第一間通過國家級愛嬰醫院評審嘅區級醫院，2015年以廣東第一嘅身份攞咗「全國婦幼健康優質示範區」嘅獎勵。

## 出面網頁
*

類:廣州醫院
類:海珠區
蔣仲平

**蔣仲平**（；；）係中國大陸嘅政治人，亦係永遠懷念胡耀邦嘅江西省級老人，安徽馬鞍山含山縣人。1984年6月做過江西南昌市委副書記同副市長，1990年做過南昌市長。1993年8月調到江西省長個位做助理，1998年升級成副省長。從2003年1月開始做過江西省人大常委會副主任直到2009年5月退休為止。

2017年3月5號16:30（UTC+8），佢喺南昌因病冇得醫死咗，終年73歲。

## 攷
* 蒋仲平同志送别仪式在南昌举行 江西网络广播电视台 （2017-03-09）
* 工艺美术行业全体同仁沉痛哀悼蒋仲平同志与世长辞 雅昌新闻 （2017-03-10）

仲平
類:江西人
類:中國政治人物
類:中國共產黨員
聖博德天主教小學 (蒲崗村道)

**聖博德天主教小學（蒲崗村道）**（），簡稱**聖博德天主教小學**，係香港一間全日制小學，喺九龍鑽石山蒲崗村道178號，由天主教香港教區管。

## 歷史
呢間學校前身係1965年創校嘅聖博德學校下午校，2002年隨住學校轉做全日制，下午校搬到蒲崗村道校舍同改用新名。
天主教培聖中學

**天主教培聖中學**（），係香港一間中文中學，喺新界天水圍天河路9號，由天主教香港教區管。

呢間學校喺1963年創校，本嚟係間喺九龍塘牛津道嘅男校，叫**培聖中學**（），1992年搬入新界天水圍同改做男女校。

## 出名舊生
* 黃毓民：前立法會議員
* 張文光：前立法會議員
* 陳茂波，大紫荊勳賢，GBS，MH，JP：依家財政司司長、前發展局局長
* 鍾志光：出名體育評述人
* 余文樂：香港演員同歌手
FringeBacker

**FringeBacker**係香港一個眾籌平台，喺2012年開張，係香港頭一個同類型網站，可以幫創意產業、慈善活動同一般活動去籌旗。

FringeBacker出名嘅眾籌項目包括幫曾俊華籌競選行政長官嘅經費，同埋網上媒體傳真社嘅營運經費。
慈航淨院

**慈航淨院**（），係香港一間佛教寺院，喺新界沙田區大圍新田村1A號，近住沙田車公廟。

呢座寺院係嚟自廣州如來庵嘅宏願法師喺1914年創辦，初頭叫**慈航道場**，之後得到係善信嘅商家胡文虎出錢擴建，改做慈航淨院。

慈航淨院亦有辦學，喺香港開辦慈航學校同佛教慈航智林紀念中學。
集煙板

**集煙板**（）係蒸汽火車特有嘅導流裝置，裝喺火車頭煙通附近，用嚟將燒煤產生嘅煙引導向上吹，費事吹入車廂度。
講師

（）係大學同各種高等教育院校入面嘅其中一種教師，各地都有唔同具體標準，通常都係指資歷比較淺嘅教師。

## 睇埋
*教授
*研究
南昌艦

**南昌艦**係中國人民解放軍舊時嘅一艘軍艦。佢初頭係大日本帝國炮艦，叫**宇治艦**，1940年服役，打侵華戰爭。到1945年8月日本打輸後，呢艘艦就由中華民國國軍接收，改名**長治艦**。到國共內戰期間，呢艘艦喺1949年9月19號畀中國共產黨搶咗，國軍9月23號派戰機將艘艦炸沉喺南京燕子磯東面水底。1950年解放軍撈返艘艦上嚟整返再用，再改名做**南昌艦**，用到1960年退役。
第12屆沖繩縣議會選舉

**第12屆沖繩縣議會選舉**喺2016年6月5號舉行。

## 結果
結果由主張美軍完全撤出沖繩，反對基地搬遷嘅現任知事，翁長雄志一派攞到過半數議席。支持翁長雄志一派主要由社民黨、日本共產黨等在野反對黨組成，響四十六個議席入面攞到廿七個議席。

## 後續
翁長形容係：「一場大勝利」，並話：「反對搬遷基地嘅立場係全縣嘅普遍共識」，將會繼續推動阻止搬遷運動。官房長官菅義偉喺6月6號嘅記者會到話，選舉結果點都好，中央政府就搬遷基地到邊野古嘅計劃係唔會改變。

## 攷

12
類:2016年選舉
變性

**變性**（；）係通過變性手術或其他方法嚟改變人原先有嘅生理性別。一般嚟講，通過變性嘅人都嗌「變性人」。醫學角度講，心理諗住變性啲人，唔理有冇變過性都好，都嗌做「變性者」。多數嚟講，好多從男變性到女會先揀除毛、隆胸同磨平喉核等整容手術；而從女變性到男會先揀縮胸手術。

希望變性嘅原因目前重有爭議，但係最常見嘅解釋係「性別不安」（以前叫做「性別認同障礙」）：喺心理上無辦法認同自己嘅生理性別所引申嘅各項社會標籤，而且相信自己應該屬於其他性別。

## 歧視
喺廣東部分鄉下地區，唔理有冇喺心理上定通過手術或其它方法手段成功改變性別啲人都好，都統稱做「唔男唔女」。粵話俗語亦有句話做「男頭女屎忽」係形容有性別認同障礙啲人。

## 註

類:跨性別
蒙古包

**蒙古包**係中亞遊牧民族（主要係蒙古人）嘅傳統帳幕，外形圓，斜頂，用氈同繩砌成。
城市規劃

**城市規劃**（），又叫**都市規劃**，係一門設計同工程學工作，專負責度一座城市（包括市區、市郊同郊區）要點樣妥善噉運用佢哋啲空間同基建，目標係要令座城市入面嘅各種活動－由經濟以至社會呀噉－行起上嚟效率能夠有咁高得咁高。做城市規劃可以係想喺一笪空地上面起新城市，亦可以係想同一座現有嘅城市做吓翻新。

現實表明，城市規劃係一樣複雜得好交關嘅工作：一座城市係個好複雜嘅系統；例如由於城市啲地價相對比較貴，所以好嘅城市規劃建築物容積率（FAR；總樓面面積 : 笪地嘅面積）要有效率先得；但另一方面，若果容積率高得滯，又可能會對周邊環境構成影響－笪地方迫滿嗮高樓大廈，有好多人都會想用嗰笪地，就會對嗰頭啲交通造成壓力，而且人口密度高咗亦都表示產生嘅垃圾同用嘅電會多咗；除咗噉，做城市規劃有陣時仲要諗埋歷史同埋保留啲古蹟。因此，做城市規劃往往唔係一個人做到嘅，而係要集結成隊專家嚟做，而且啲專家會嚟自多個唔同領域，包括工程學、建築學同經濟學呀噉。

因為城市規劃咁難做，廿世紀中世界各地嘅政府都開始睇重要深入探討呢個課題。有唔少相關領域嘅工作者都會做研究，剖析現實世界啲城市嘅設計－當中香港同廣州都有唔少人研究。甚至有人會讀學位專攻城市規劃。

## 定位

## 規劃理論

## 技術考量

## 簡史

## 睇埋
*城市設計
*鬼域
*城市衰退
*城市建造
## 引咗
城市設計

**都市設計**，又叫**城市設計**，係對一個都市嘅設計工作，涉及都市規劃、景觀設計、建築學、土木工程同建築設計嘅範疇。

## 睇下
*城市建造遊戲
校園

**校園**、**校區**，學校土地範圍，尤其大學同學院咁，主要屋宇叫校舍。除咗校舍，重有種種建築、設施，譬如禮堂、圖書館、飯堂、宿舍。佢出自普林斯頓大學，講學校一大片空地。

## 攷
第5屆香港行政長官選舉民意調查

下面係2017年**[[第5屆香港行政長官選舉]]**嘅民意調查結果，展示咗各候選人嘅支持度，但唔係一個實時嘅狀況預測。

## 提名期完結後

;2017年

## 提名期完結前

### 全部候選人
#### 2017年

#### 2016年

### 單對單


備註：
* 表示嗰個人係所有人選中至受歡迎嘅候選人。
*「-」表示呢個民意調查並無提供嗰個人士畀人揀。
*「▼」宣布唔參選嘅人。
*「*」嗰個民調進行時嗰個人短暫宣布唔參選。
*「#」從未宣布參選嘅潛在候選人，但最後並都無參選。
*「@」滾動民調。


## 參考

## 睇埋
* 香港2017年政改方案
* 第5屆香港行政長官選舉
* 2017特首選舉民間全民投票
萬壽路

**萬壽路**可以係：
;廣東
*萬壽路 (廣州)：喺廣州海珠區。
*萬壽路 (東莞)：喺東莞市區。
;遼寧
*萬壽路 (朝陽)：喺朝陽建平縣。
;陝西
*萬壽路 (西安)：喺西安新城區。
*萬壽路 (咸陽)：喺咸陽永壽縣。
;北京
*萬壽路 (北京)：喺北京海淀區。
少數族群區

**少數族群區**（**Ghetto**）係指城市入面少數族群嘅聚居地方。因為呢個詞最先用喺猶太人度，所以又譯做「**猶太人區**」。另外呢個詞好多時譯做「**貧民區**」，但就偏離咗呢個詞原本嘅意思。
貧民窟

**貧民窟** (，)，又好多時叫**貧民區**，係一個人口密度好高嘅窮人社區，一般啲質素都係非常之差，好多時只係鐵皮屋。

## 名
「貧民窟」本身嘅意思純粹係好多窮人住埋一齊嘅地方。不過，因為特別係二戰前嗰幾年，納粹德國開始將好多猶太人放哂入歐洲嘅唔同少數族群區，而呢啲地方亦確實好窮，所以有機會造成混淆。

## 定義
根據聯合國嘅定義，一個貧民區就係： .... 住喺同一塊屋頂下面，而又唔能夠接觸到足夠嘅乾淨水、有清潔系統、同埋有房屋嘅安全

## 原因
其中一個主要原因，就係自從18世紀以嚟開始咗嘅工業革命，令好多原本住喺郊區嘅人搬咗去大城市，搞到城市嘅人口密度升得好快。不過，因為唔係一定都夠地方或者錢去起樓，所以比較窮嘅人就唯有住喺質素差嘅地方。

到依家，好多貧民窟仍然維持嘅原因，可以包括：經濟增長放慢、高失業率、跨代貧窮、自然災難、同埋社會問題等等。

## 特徵
佢哋一般都係喺市區附近，不過質素就非常之差，連基本嘅需要，例如水同電，都基本上唔會有。喺某啲社會主義國家，政府曾經起過一啲低質素嘅住宅，不過依家已經殘哂，都會落入貧民窟嘅一部分。

到依家，好多發展中國家仍然喺大城市有貧民窟，不過發達國家其實一樣都有。喺所有貧民窟之中，全世界最大嘅係喺巴基斯坦嘅卡拉奇。

## 處理方法
對於呢個問題，有唔同嘅方法可以去處理，最直接嘅包括剷走呢啲區，不過亦有啲比較長遠啲嘅方法，例如起公屋嚟住貧民區嘅人。

## 出名例子

雖然貧民窟嘅例子全世界都有，不過尤其係喺粵語區，最出名嘅都莫過於香港嘅九龍寨城。呢個寨城曾經由1840年代開始起，到最後1993年清拆，成為咗一個非常完全獨立運作又自給自足嘅貧民窟。

入面嘅社會，雖然的確受到好多犯罪同黑社會而影響住，不過又事實上維持到一個聚居地所需要嘅基本資源，包括住宅、水源、同嘢食等等。

## 攷

## 睇
*城市規劃
*行為沉淪

類:社會經濟學
類:住宅
萬壽路 (廣州)

**萬壽路**（）係中國廣東廣州嘅東西走向馬路，喺海珠區。西邊從萬壽北街開始，一直向東去到東曉路同海聯路嘅交界。

## 概要
全長530m，闊12米，雙向2車道。

## 經過嘅道路
條路順序從西到東排，**加粗**嘅字係主幹道：
* 萬壽北街
* **[[東曉路 (廣州)|東曉路]]**、海聯路
一個國家的誕生

《**一個國家的誕生**》（）係一部2016年嘅美國電影，由執導、編劇兼主演。

## 出面網頁
*
仲愷路

**仲愷路**（）係中國廣東廣州嘅東西走向馬路，喺海珠區。西邊從怡安路同江灣路嘅交界開始，一直向東去到怡海路。

## 概要
全長1580m，闊12～36米，雙向2～6車道，馬路西闊東窄。

## 經過嘅道路
條路順序從西到東排，**加粗**嘅字係主幹道：
* 怡安路、**[[江灣路 (廣州)|江灣路]]**
* **[[東曉路 (廣州)|東曉路]]**
* 警安路
* 怡海路
科特

**科特**，全名**斯里賈亞瓦德納普拉科特**（Sri Jayawardenepura Kotte）係斯里蘭卡法定首都，亦係哥林堡嘅衛星城市。
城區

**城區**（**City block**），又叫**街區**，係都市規劃同設計嘅其中一個元素，用街道將城市劃分做一個個區，區入面可以細分做唔同地皮，可以用相同或者唔同嘅土地用途。
城區 (搞清楚)

**[[城區]]**係都市規劃嘅分區，亦可以係：
*市區嘅另一個稱呼
*城區 (汕尾)，中國廣東汕尾一區
*城區 (大同)，中國山西大同一區
*城區 (陽泉)，中國山西陽泉一區
*城區 (長治)，中國山西長治一區
*城區 (晉城)，中國山西晉城一區
哥多華 (阿根廷)

**哥多華**，又譯**科爾多瓦**，係阿根廷第二大城，亦係哥多華省首府。佢個名嚟自西班牙哥多華。

## 文獻

類:阿根廷城市
聽那臘飛島

**聽那臘飛島**（，音/teneˈɾife/）係西班牙加那利群島最大島，面積2,034平方公里。佢亦係群島入面最多人住嘅島，住咗89萬人。西班牙最高峰泰德峰，就係喺呢座島度。

地名取自當地土王之名。

呢個島嘅位置係歐洲同埋北非去中美洲嘅重要海運航道，所以自從大航海時代以來都有重要戰略價值。而家嘅主要產業包括農業（種香蕉、釀葡萄酒）、煉油業、旅遊業。島上面嘅旅遊設施主要服務來自西班牙本部、德國、英國嘅遊客。

類:加那利群島
阿格拉

**阿格拉**係印度北方邦一座古城，曾經係蒙兀兒汗國首都，留低嘅古蹟包括泰姬陵同阿格拉古堡。

類:亞洲舊都
類:北方邦
維華拿斯

**維華拿斯**（wai4 waa4 naa4 si1）係印度北方邦一座古城，亦係印度教一座聖城。

類:北方邦
陽光 (品牌)

**陽光**（英文：**Yeung Gwong**，舊時叫**Hi-C**）係香港一個飲品牌子，由太古汽水有限公司創立，依家屬可口可樂公司旗下品牌。佢響1970年代尾開始推出橙汁飲品，並喺1984年開始出紙包飲品，包括檸檬茶、荳奶同果汁飲品，係嗰時香港兩大紙包飲品牌子其中一個（主要對手係維他）。隨住2010年代頭，可口可樂公司響香港主力推銷另一個國際牌子飛想，陽光呢個牌子經已好少做廣告宣傳。

陽光響1980到1990年代曾經大賣廣告，廣告口號係「**邊度都有陽光**」，當中最經典嘅廣告係1987年嘅陽光檸檬茶電視廣告，由鄭伊健主演，廣告歌《如果...陽光》就由盧昭明主唱（曾經傳係楊楚營主唱，另外2010年由馮曦妤翻唱）。另外曾經演出過陽光電視廣告嘅演員重包括梁藝齡（1986年）、樊亦敏（1989年）、譚凱欣（1991年）、何嘉莉（1996年）、方力申（1997年）、張柏芝同黃宗澤（1998年）、何思諺（2010年）、李拾壹同陳蕾（2017年）、Dear Jane同蘇皓兒（2018年）等等。

陽光喺推出初期係將類似實物嘅素描圖印喺個包裝面度，而且有幾條橫線作為背景，1990年代初期改咗版，但係除咗係個盒背景嘅橫線改斜線之外就冇乜太大分別。喺1997年推出嘅包裝設計就同以往兩個版本完全唔同，代表飲品味道嘅生果同品牌字體都改成卡通化。2017年3月，陽光確認咗推出返1980年代嘅復刻版包裝，原定喺7月改返1997年個版本，不過最後陽光已經將呢個臨時設計常規化。1980年代嘅包裝係有一面用英文寫，現時嘅復刻版兩面都係中文寫。

## 睇埋
*維他

## 出面網頁
*
沉默

**沉默**（），又叫**肅靜**，係指一個人唔講嘢，保持靜嘅狀態。沉默通常響一啲儀式，或者響需要靜嘅場所（譬如圖書館、戲院、演藝廳）出現。

## 文化
喺好多文化當中，如果兩個人雙方都粒聲唔出，個情景係會好令人唔舒服同尷尬嘅。因此，好多人都鍾意打下牙骹講下啲濕碎嘢，避免沉默嘅情況，而且打牙骹嘅人仲可以等待更「實質有用」嘅話題出現。

古時中國覺得沉默係美德，俗語有話**沉默是金**（粵化：**沉默係金**）。

亦有部分歐美地區被指係缺乏傾閒偈嘅文化，鍾意咩都唔講多過打牙骹「傾埋晒啲無謂嘢」，譬如歐洲北部嘅瑞典同芬蘭就係噉。當中芬蘭話就有一句諺語，被指係清楚表明咗芬蘭人嘅態度：

## 引咗
沉默 (搞清楚)

**[[沉默]]**（Silence）通常指無聲，重可以係：

## 藝術、娛樂
### 電影
*沉默 (1971年電影)，1971年日本電影
*沉默 (2016年電影)，2016年美國電影

### 音樂
#### 專輯
*Silence (楊乃文專輯)，1999
*Silence (Blindside專輯)，2002
*Silence (Anthony Braxton專輯)，1969
*Silence (Facemob專輯)，2002
*Silence (Charlie Haden專輯)，1989
*Silence (Tara MacLean專輯)，1996
*Silence (David Murray專輯)，2008
*Silence (Slapshock專輯)，2006
*Silence (Sonata Arctica專輯)，2001
*Silence (Unashamed專輯)，1994

#### 歌
*Silence (Delerium歌)，1999
*Silence (Marshmello歌)，2017
*Silence (Mike Posner歌)，2016
*Silence (Stromae歌)，2010

## 其他
*Silence (慈善組織)，香港聾人慈善組織
*Silence (攀爬)，弗拉唐厄爾嘅一條攀爬路線
東日本大震災

係指喺日本2011年3月11號發生嘅東北地方太平洋近海地震、同埋伴隨而來嘅海嘯以及餘震所引發嘅大規模災害。受災地區主要集中喺東北、北海道、關東等日本東部地區，特別係距離震央最近嘅福島、岩手、宮城等縣，呢三個縣嘅沿海地區遭到強烈嘅海嘯襲擊，大部分離海岸唔夠3公里嘅地區被海嘯淹沒，好多沿海城市同人造設施被摧毀，淨係喺宮城一個縣死亡、失蹤人數接近11,000人，經濟損失難以估計。唔只係噉，劇烈嘅海嘯重導致福島第一核電站事故嘅發生。呢次震災係日本史上傷亡最慘重、經濟損失最嚴重嘅自然災害之一。

## 地震概况

2011年3月11號14時46分18.1秒，宮城縣牡鹿半島東南偏東約130公里嘅西北太平洋海域發生地震矩規模9.0（氣象廳測定）（USGS測定地震矩規模9.1，日本氣象廳地震規模為8.4）嘅地震，震源深度約，係喺日本有記錄以嚟規模最大嘅地震。呢次地震屬大型逆衝型地震，喺宮城縣栗原市測得震度7，喺宮城縣，福島縣等4縣共計36個市町村測得震度6弱以上。呢次地震重引發猛烈海嘯，係日本有史以來最強烈嘅一次，喺東北地區好多海岸測得海嘯高度10米以上，最高浪潮甚至去到大概40.1米。

## 註


## 參考
小藍單車

**小藍單車**（；；）係中國大陸嘅創業公司同，2016年11月17號脫離野獸騎行而創辦，總部喺天津南山區。業務專門負責用手機做城市短途出行嘅單車APP服務，有「藍單車」嘅稱呼。而家喺中國嘅北京、廣東廣州、深圳、佛山、江蘇南京、湖南長沙、湖北武漢、天津、美國加州三藩市、澳洲新南威爾士州悉尼都有佢嘅租單車服務。

自從2017年6月4號爆出活動醜聞之後，加上同年8月初中國大陸發佈共享單車限投令，令企業一度做蝕本生意；同年11月亦爆出好難退押金嘅醜聞。同年11月15號，負責人李剛發佈公開信話因為公司出現前所未有嘅困境，之後單車公司全權交畀拜客嚟負責營運。

## 參考資料

## 出面網頁
* 
* 

類:共享單車公司
類:中國公司
類:天津
板樟山隧道

**板樟山隧道**係珠海市一條重要行車隧道，隧道全長一千二百一十米，響1988年7月28號正式動工。到1990年10月，下行隧道正式完工，同年11月28號響慶祝珠海經濟特區建立十周年同步通車。之後到1992年1月2號，板樟山隧道連最後嘅上行車道都開通。據專業人士話成個隧道系統大約使咗八千八百萬人民幣。

2009年12月28號曾經搞過大型重建，直到2010年10月31號中國航展前先重建完。

2017年3月11號珠海諗住用二億四千萬人民幣擴充板樟山隧道嚟加大交通流量，即係響板樟山隧道兩邊隔離再分別各加多一隧道兩條行車線；完工之後就會變成擁有四條隧道，每條隧道兩條行車線，加埋一共有八條行車線，嚟打通呢嗰地方南北交通嘅樽頸。

## 背景
板樟山隧道響1988年動工，1990年通車，係當年全國最長嘅城市行車隧道，亦係連接珠海主城區拱北同香洲嘅核心通道，隧道上下行都係兩條行車線，但係目前每日車流量都高達十萬架次以上。

板樟山隧道係宜家珠海交通最塞車嘅地方之一，隧道兩邊從唔同方向十幾條行車線匯集嘅車流，要響隧道入口前迫成兩條行車線嘅隧道入面，所以經常搞到響兩邊隧道入口前面大塞車。尤其響返放工嘅繁忙時間幾乎要排成半個鐘到一個鐘先入到隧道。

## 設計
板樟山隧道係兩條單向行車隧道，雙向加埋有四條行車線。兩條隧道都係長一千二百一十米，淨高7.45米，設計行車速度60公里/小時，之後為咗提高板樟山隧道入面嘅通行效率，封咗翠微東路君臨酒店嘅掉頭位，就將隧道入面嘅限速提高到70公里/小時。

## 方向
板樟山隧道行北邊主要係去新香洲同檸溪，南邊主要係去拱北、吉大同前山。

## 擴建
2017年3月10號，珠海發佈板樟山隧道新增隧道工程勘察設計招標公告，以超過一千三百萬元招標呢嗰工程嘅勘測、方案設計同施工圖設計。公告入面話，板樟山新增隧道工程，即係響板樟山隧道兩邊隔離再分別各加多一隧道兩條行車線（包含慢行系統），同宜家隧道規模組成雙向四條隧道八條行車線，每條隧道總長大概係一千二百一十米。主要起隧道工程、銜接道路改造工程、機電工程、路面工程、接排水工程之類，計劃總投資大約二億四千萬，其中建安費大約一億九千二百萬。

公告指定珠海城建地產開發有限公司係建設單位，招標代理人係深圳市合創建設工程顧問有限公司，投標報名時間截係3月16號（禮拜四）為止，並響4月6號公佈中標結果。

呢次擴建將會打通珠海南北交通樽頸位，舒緩繁忙時間交通擠塞嘅情況。

## 攷

類:珠海交通
周明洪

**周明洪**（；；）係中國大陸嘅差人，貴州六盤水人，曾經喺廣東佛山南海大瀝鎮派出所做過民警職務。2017年2月25號挨晚喺鹽步天隆城救就嚟從3樓雨棚跌落樓嘅11歲男仔時，連同男仔一齊跌落樓撞爆天靈蓋。

事發後，雖然11歲男仔即刻送到醫院搶救，但周明洪最後證實死咗。但佢嘅救人事跡好快俾網上流傳，同年3月9號亦俾佛山市公安局評為見義勇為人物。

## 攷
* 舍命救下坠楼小学生 保安周明洪获追认见义勇为 星島環球網 （2017-03-12）
* 保安救悬空男孩 以自身当“肉垫”不幸身亡(组图) 中國新聞網 （2017-03-11）
* 当“肉垫”勇救小孩的佛山保安周明洪获表彰 南方网 （2017-03-10）
* 捨命救下墜樓小學生 佛山保安周明洪獲追認見義勇為 澳門澳亞網 （2017-03-12）

明洪
類:貴州人
類:見義勇為人物
類:中國警察
虎豹別墅 (香港)

**虎豹別墅**（）係香港一座別墅，由生意人胡文虎喺1935年起，喺香港島大坑大坑道15A號，而家係香港一級歷史建築。
錦綉花園

**錦綉花園**（）係香港一個私人住宅屋苑，1980年入伙，喺新界元朗區大生圍，總共有5,024間洋房，2007年及2025年分別因居民被運輸署及水務處政策帶來嘅奪命及索財事宜爆發激烈官民衝突，因此受到外界關注。
現代貨箱碼頭

**現代貨箱碼頭**（）係香港第二大嘅貨櫃碼頭營運公司，排香港國際貨櫃碼頭後面，1969年開張，而家營運緊葵青貨櫃碼頭1、2、5同9（南）號碼頭。
加拿大港灣航空

**加拿大港灣航空**（）係加拿大卑詩省嘅一間主要營運水上飛機嘅航空公司。

## 註解同參考
### 參考


類:加拿大航空公司
錦城花園

**錦城花園**（）係中國廣東廣州一個公屋，2000年10月30號入伙，位置喺越秀區東風東路同梅花路嘅交界，入面總共有4棟樓，每棟32層樓。

## 攷
* 锦城花园
曉園路

**曉園路**可以係：
* 曉園路 (廣州)：喺廣東廣州海珠區。
* 曉園路 (長沙)：喺湖南長沙芙蓉區。
* 曉園路 (益陽)：喺湖南益陽赫山區。
* 曉園路 (天津)：喺天津濱海新區。
何維栢

**何維柏**係一位明朝嘅學者同政治人，鄉下係廣東廣州府三水縣（ 有地方誌話係南海縣）。佢最先係喺明朝嘉靖拾肆年（1535年）做咗進士，跟住後尾做官做咗大理寺嘅少卿。佢係一位好忠直嘅大臣，曾經彈劾過犯貪污嘅嚴嵩。

到萬曆五年（1577年），佢得罪咗當時做緊宰相嘅張居正，所以畀佢罷免咗，唯有返去廣州河南度講書，將書院改名做「天山草堂」。何生辛苦咁講書講咗好多年，而且好成功，學生有一半通過科舉，而且有十幾個仲好似佢咁做埋進士。到佢過身之後，鄉人為咗紀念何維柏嘅功勞，所以就喺小港橋執邊起咗座石牌坊，刻住**雲桂發祥**。

## 攷

類:大明人
類:廣東學者
富力海珠城

（）係中國廣東廣州嘅大型商場，2016年6月30號開業，位置喺海珠區江南大道中180號（江南大道中同江南西、東路嘅交界西南角）。

佢既係富力集團喺華南地區搞嘅第一間購物中心，又係廣州第一間有以南韓特色做主題嘅大型商場。

## 背景
呢間廣場之前係2001年由南誼房地產喐手起，後嚟南誼房地產因為資金短缺，令大樓起下就停，起咗一半就冇再繼續起落去而成為爛尾樓。2005年7月21號搞出單冧樓大新聞後，令廣州市人民政府將佢改成公共綠地，直到2009年6月先至恢復返商業辦公用途，同年11月俾富力地產以協議轉讓方式攞咗呢間爛尾樓嘅使用權而繼續起，直到2016年6月初起好為止。

## 性質
*樓層數：
*:主樓：10層樓
*:地面×8　地下×2
*:裙樓：40層樓
*:地面×38　地下×2
*佔地面積：18,816m²
*建築面積：145,395m²

## 攷

類:廣州嘅商場
類:海珠區
香港國際貨櫃碼頭

**香港國際貨櫃碼頭**（）係香港最大嘅貨櫃碼頭營運公司，1969年開張，而家營運緊葵青貨櫃碼頭4號、6號、7號同9號（北）號碼頭。
香港內河碼頭

**香港內河碼頭**（）係香港一個貨運碼頭，專搞同中國大陸嘅內河貨運，1996年開張，喺新界屯門區望后石龍門路201號。
廣州市第二工人文化宮

，廣州當地街坊簡稱做**市二宮**，係中國廣東廣州嘅工人文化宮，1955年起好，位置喺海珠區同福東路640號。佢係珠江南邊規模比較大嘅綜合性職工文化娛樂活動中心。

間嘢佔地20300㎡，建築面積14500㎡。入面主要有桌球、乒乓波、羽毛球、職業技能培訓、老工人活動中心同埋閱覽室、電影院等活動項目。

## 攷
* 广州市第二工人文化宫 ugo.cn

類:廣州嘅工人文化宮
類:海珠區
佛平路

**佛平路**（）係中國廣東佛山嘅東西走向主幹道，喺南海區桂城到平洲。西邊從錦華路同市東路、文慶路嘅交界開始，一直向東去到永安路同白陳公路嘅交界。

## 敘述
全長8.5km，闊39米，雙向6車道。

## 經過嘅道路
條路從西到東排，**加粗**嘅字係主幹道：
*錦華路、**[[市東路|市東路]]**、**[[文慶路 (佛山)|文慶路]]**
*桂園西一路
*桂園西二路
*桂園西三路
*桂園東路
***[[文華路 (佛山)|文華北路]]**
*鯉魚沙道
*南二路、天佑一路
*天佑二路
*南三路
*天佑三路
***[[南海大道|南海大道北]]**
*天佑四路
*南四路
*天佑五路
*環山路
*天佑六路
***[[夏平路 (佛山)|夏平西路]]**
***[[桂瀾路|桂瀾中路]]**
*寶翠南路、寶翠北路
*華翠南路、華翠北路
*簡平路
****'
*'''[[深海路 (佛山)|深海路]]'''
*[[聚元路 (佛山)|聚元北路]]
*'''[[石龍路 (佛山)|石龍北路]]'''、'''[[石龍路 (佛山)|石龍南路]]'''
*'''[[夏平路 (佛山)|夏平東路]]'''、'''[[公園路 (佛山南海)|公園路]]'''
****'
***[[公園路 (佛山南海)|公園路]]**、大德路
***[[桂平路]]**
*六村大道
****'、***'

類:佛山主幹道
類:南海區
廣州市客輪公司

係中國廣東廣州嘅公司，1952年成立，總部喺海珠區濱江西路144號。公司主要負責客輪業務（尤其係珠江夜遊）為主。

佢既係廣州唯一搞水上公共交通事業嘅國有企業，又係廣州地區擁有碼頭數量最多嘅企業。屬下有公交一分公司、白鷗旅遊分公司、碼頭物業管理分公司、船廠、廣告分公司等5間分支機構同長洲渡車船、廣州之星遊輪、廣舶遊船同埋從化流溪遊船等4間參股控股公司。

## 出面網頁
*

類:廣州公司
類:客輪公司
類:海珠區
鐘樓村

**鐘樓村**（）係中國廣東廣州嘅地名，喺從化神崗神旗公路入面，285鄉道嘅4.2～5km標記位。

個村喺大清同治已末年（1862年）由歐陽氏族啲人搞出嚟。雖然規模唔係好大，四圍都係笪荔枝林，而且村口設施好少，但佢係家下保留得比較完整嘅古村落之一。

村名出自附近嘅掛金鐘座山，代表「樓上掛鐘」噉解。

## 有關嘅書
*广东自助游 第11页　　人民邮电出版社 ISBN 978-7-115-27628-5

## 連出去
* 钟楼古村·从化太平镇神岗 春天旅游网

類:廣州地理
九世岑公祠

，堂號**旭照**，係中國廣東廣州嘅古祠堂，大清光緒十二年（1886年）起好，位置喺黃埔區廟頭敦仁里23號（近黃埔東路邊，107國道嘅K2384+058標記位）。而家屬黃埔區登記文物。

祠堂坐西向東，屬三間兩沓嘅鑊耳屋，佔地面積264.5m²。

## 攷
* 偶遇庙头九世岑公祠
* 《广州市文物普查汇编·黄埔区卷》 超星读书

岑
類:黃埔區
草 (搞清楚)

**[[草]]**通常係草本植物嘅簡稱，重可以係：
*禾本科，狹義上嘅草
*草書，書法字體
*草花頭，部首
*大麻草，毒品
禾本科

**禾本科**（；學名：）係禾本目下面一個科，絕大多數都係草本植物，亦係狹義上嘅「草」。
狂喜

**狂喜**（**Ecstasy**），又叫**忘我**、**E仔**，正名**亞甲二氧甲基苯丙胺**（**MDMA**），係種好強嘅興奮劑，亦俾人濫用咗變成毒品，更加係捹頭丸最常見嘅種類。
K仔

**K仔**，正名**氯胺酮**（**Ketamine**），係種麻醉藥，亦俾人濫用咗變成毒品。吸食K仔最廣為人知嘅副作用，主要係對膀胱造成傷害。

## K仔同流行文化術語嘅關係
由於絕大部份人濫用K仔嘅方法都係將粉末直接吸入鼻裏面，所以服食K仔嘅行為，就叫做「索K」（喺台灣叫做「拉K」/「吸K」）。

## 參考
美沙酮

**美沙酮**（**Methadone**），係種止痛藥，成份同鴉片似，亦係幫人戒毒嗰陣頂癮嘅藥。
大麻草

可以用作精神科藥物嘅**藥用大麻**有幾種形態，亦經常俾人作毒品嚟濫用，主要靠加工棵植物嘅花或／同葉製成。吸食大麻叫㨃草，近年多咗地方唔再將佢歸類為毒品。
理察一世

英王**理察一世**（，）係英倫國王，1189年到1199年在位，打第三次十字軍東征表現好得，所以有個朵叫「**獅心王**」。
君之代

《**君之代**》（；）係日本國歌，1880年開始用，不過到1999年先至做法定國歌。香港日治時期有官方中文譯版《**皇祚**》。

歌詞出處係《古今和歌集》，以「我が君は」（*wa ga kimi wa*，「我嘅君主」）為首句。其後喺《和漢朗詠集》內出現現代版本。作曲者叫林廣守。

家下NHK教育台同NHK廣播第2頻率會喺午夜閂機前固定播《君之代》；NHK綜合台同NHK廣播第1頻率由於大多數時候全天候播出，齋喺因為檢修設備而午夜閂機嗰陣先播《君之代》，播完咗會讀電視台名同嗌口號。

## 由來
明治時代喺1868年開始嗰陣，日本開始變成現代化國家，但重未有任何可以叫做「國歌」嘅歌曲。1869年，當時喺橫濱做嘢嘅英國駐日大使館護衛隊步兵營軍樂隊隊長約翰·威廉·芬頓聽講日本冇國歌，佢向薩摩藩軍樂隊隊員介紹英國國歌《天佑吾王》。芬頓強調咗國歌嘅必要性，重建議：如果有人提供歌詞，佢可以作曲。兩軍樂隊商量以後，請日文、中國歷史同文學修養都好好嘅薩摩藩步兵隊隊長大山岩為國歌選擇咗啱嘅詞。芬頓將佢自己嘅音樂加喺大山岩從薩摩琵琶俳句集《蓬萊山》選嘅一首俳句上，呢個就係《君之代》最早嘅起源。

《君之代》歌詞嘅和歌原型好似下面咁：

“我が君は 千代にやちよに さざれ石の 巌となりて 苔のむすまで 

——— 《古今和歌集》卷七-賀歌”

中文譯成：

“祝君千萬壽，福祿日崔嵬。細石成岩石，山岩長綠苔。”

1876年，大日本帝國海軍軍樂長中村祐庸提出《恭祝天皇陛下樂譜改訂之儀》（天皇陛下ヲ祝スル楽譜改訂之儀），唔要《君之代》。1877年，日本爆發西南戰爭，芬頓任期屆滿歸國。1880年，《君之代》由宮內省式部職雅樂課伶人奧好義作曲，宮內省式部職雅樂課一等伶人林廣守撰定，德國音樂家弗蘭茲·埃克特加上西洋風和聲。1880年10月25日，《君之代》試演。1880年11月3日，《君之代》首次公開發表，以慶祝天長節。1888年，日本政府出版《大日本禮式》（大日本禮式），收錄《君之代》曲譜。

1893年8月12日，文部省公佈《祝日大祭日歌詞並樂譜》（祝日大祭日歌詞竝樂譜），收錄《君之代》等歌曲。《祝日大祭日歌詞並樂譜》記載《君之代》詞為「古歌」，作曲者為林廣守。大日本帝國海軍喺1914年施行嘅《海軍禮式令》採用《君之代》為國歌，《君之代》從此變咗日本事實上嘅國歌。

二次大戰後，由於盟軍最高司令官總司令部宣佈戰前日本政府嘅公告全部無效，所以《君之代》無咗法律依據，成為傳統上嘅日本國歌。

1999年8月9日，日本參議院表決通過《國旗及國歌之有關法律》（国旗及び国歌に関する法律，簡稱《國旗國歌法》），將《君之代》定為日本國歌。1999年8月13日，《國旗及國歌之有關法律》公佈施行，《君之代》重新正式變返做日本官方國歌。

## 歌詞

## 參考
恩德培行動

**恩德培行動**係中東戰爭期間由以色列軍方同以色列秘密情報局喺烏干達恩德培國際機場策動嘅反劫機行動，發生喺1976年7月4號，對象係嗰年6月27號畀巴勒斯坦解放組織騎劫嘅法國航空客機，最後102位人質救得返平安無事，其餘人質只係3死1傷。
俄羅斯正教會

**俄羅斯正教會**係世界上規模最大嘅東正教自主教會，總會喺俄羅斯莫斯科，988年開始出現，1448年自立，喺1589年正式畀君士坦丁堡普世牧首承認。
君士坦丁堡普世牧首

**君士坦丁堡普世牧首**，簡稱**普世牧首**，係君士坦丁堡（而家土耳其伊斯坦堡）正教會嘅牧首，亦係東正教最高領袖。

當今君士坦丁堡普世牧首係巴多羅買一世，1991年上任。
君士坦丁堡正教會

**君士坦丁堡正教會**，又叫**君士坦丁堡普世牧首區**，係由東正教領袖君士坦丁堡普世牧首管轄嘅自主教會，總會喺君士坦丁堡（而家土耳其伊斯坦堡），歷史可以追溯到公元1世紀頭建立拜占庭主教區嘅聖安德肋。
龍興路

**龍興路**可以係：
;廣東
*龍興路 (廣州)：喺廣州白雲區。
*龍興路 (惠州)：喺惠州惠陽區。
*龍興路 (佛山)：喺佛山順德區。
*龍興路 (湛江)：喺湛江廉江市。
*龍興路 (河源)：喺河源紫金縣。
*龍興路 (梅州)：喺梅州興寧市。
*龍興路 (東莞)：喺東莞塘廈鎮。
;廣西
*龍興路 (梧州)：喺梧州龍圩區。
;古代政區
*龍興路 (元)：元代嘅一個第三級政區，喺家下江西範圍。
龍興路 (廣州)

**龍興路**（）係中國廣東廣州嘅東西走向主幹道，喺白雲區龍歸到石湖村地區。西邊從106國道嘅嶺南路口開始，一直向東去到六片田附近嘅水塘邊。

佢亦係出入106國道嘅龍歸地區、105國道嘅永興地區、304鄉道嘅石湖地區之間嘅緊要道路。

## 概要
全長4.7km，闊10～16米，雙向2車道，馬路分開咗西、中、東三條。雖然喺永興村附近比較闊，但到六片田附近條路比較窄。

## 龍興路嘅三條道路，起點到終點
*龍興西路：從106國道嘅嶺南路口開始，一直去到105國道。
*龍興中路：從105國道開始，一直去到龍興東路北一橫街口。
*龍興東路：從龍興東路北一橫街口開始，一直去到六片田附近嘅水塘邊。

## 經過嘅道路
條路順序從西到東排，**加粗**嘅字係主幹道：
* ***'、[[嶺南路 (廣州白雲)|嶺南路]]
* [[永興路 (廣州白雲)|永興北路]]
* ***'
* ****
* 龍井西路
以色列秘密情報局

**以色列秘密情報局**，又叫**以色列情報及特別行動局**，簡稱**以色列情報局**，係以色列其中一個情報機關（另外兩個係以色列國家安全局同以色列軍事情報局），1949年開始營運，直接向以色列總理報告。
龍興路 (佛山)

**龍興路**（）係中國廣東佛山嘅西南-東北走向馬路，喺順德容桂。西南邊從西堤二、三路交界開始，一直向東北去到福勝東路同桂福路嘅交界。

## 概要
全長1km，闊8米，雙向2車道。

## 經過嘅道路
條路順序從西南到東北排，**加粗**嘅字係主幹道：
* 西堤三路、西堤二路
* **[[紅旗路 (佛山順德)|紅旗中路]]**
* 祈福路
* 福勝東路、桂福路
龍興路 (惠州)

**龍興路**（；中國鄉道代碼：**X206**）係中國廣東惠州嘅南北走向主幹道，喺惠東縣大亞灣。南邊從上塘路開始，一直向北去到石化大道西。佢亦係206鄉道嘅一部分。

## 概要
全長3.7km，闊24米，雙向2車道。

## 經過嘅道路
條路順序從南到北排，**加粗**嘅字係主幹道：
* **[[上塘路 (惠州)|上塘路]]**
* 新西路
* **[[石化大道 (惠州)|石化大道西]]**
終審法院大樓

**終審法院大樓**（），係香港終審法院當今嘅辦公大樓，喺香港中環昃臣道8號，喺1912年起好，建築風格呈現新古典主義，揉合咗遠東嘅建築特色，大樓上面蒙住雙眼嘅泰美斯女神像右手揸住個天秤、左手揸住支劍，代表大公無私；大樓外部喺1984年列為香港法定古蹟。

大樓曾經先後用嚟做過香港最高法院、立法局同立法會大樓，喺香港日治時期曾經俾日本軍徵用嚟做憲兵總部。隨住香港立法會喺2011年10月搬咗去添馬艦嘅立法會綜合大樓，大樓移交畀司法機構改做香港終審法院，已經喺2015年9月7號投入服務。

## 參考

## 出面網頁
* 虛擬文物探索：舊最高法院，古物及古蹟辦事處
* 終審法院大樓，香港終審法院
石垣市

**石垣**（**いしがき**）係日本沖繩縣八重山一個市，主要管轄石垣島，人口4.8萬。日本將有主權爭議嘅釣魚台列嶼（日本叫尖閣諸島）歸石垣管。

## 相

Mount Omoto on Ishigaki 201912.jpg|於茂登嶽
NosokoMape.jpg|野底嶽
Kabira-Bay-Kabira-park-2019.jpg|川平灣
730_Crossing_Ishigaki_Island_Japan01s3s4410.jpg|730路口
Shirahoreef.jpg|白保珊瑚礁
Miyara-dounchi.jpg|宮良殿內
Tojin-baka_Ishigaki_Island_Japan01bs5s4290.jpg|唐人墓
Ishigaki tenmondai.jpg|天文台石垣島


## 名人

## 註

## 攷

## 出面網頁

* 
* 維客旅行上嘅石垣市
林慕德

**林慕德**（Mahmood Rumjahn）係巴基斯坦裔香港人。

## 生平
林慕德聲言自己「中立、唔知乜嘢係政治」。佢曾經為夏韶聲撰寫民主歌曲《媽媽我沒有做錯》。喺2012年林慕德為民建聯會歌《真誠為香港》重新編咗曲。

2014年佢高調參與撐國教、反同性戀、聲討小學教師林慧思嘅李偲嫣成立嘅反佔中團體「正義聯盟」，以「救急扶危」為名，落區招募1.5萬至2萬名糾察隊義工，支援反佔中行動。林慕德擔任咗「正義聯盟」顧問一職同為活動寫咗以反佔中為題嘅活動主題曲《和氣生財》，同埋請到歌手葉振棠獻唱。

林慕德喺傳媒訪問中表示特首梁振英即使「搞唔掂」市民都要原諒佢，更指傳媒有責任「令個社會知碇」，受到社會大眾猛烈抨擊。香港D100電台由2014年1月29日起禁播由林慕德創作及葉振棠主唱嘅歌曲。

2014年2月，同彭家麗喺慈善騷合唱《從不喜歡孤單一個》時走音而成為話題人物嘅紅日娛樂公司主席朱壽仁（朱主席）同林慕德合作，推出賀年MV《和氣增才》，講香港繁榮發展。

2014年10月林慕德為反佔中組織撐警大聯盟創作及主唱主題曲《香港生命》，個「MV」10月3號上載Youtube後負評比率高達九成八。

2016年創作梁美芬主唱嘅《反拉布之歌》。

## 參考
天橋社區

**天橋社區**（）可以指以下地方：
*黑龍江綏化安達嘅社區，請睇《鐵西街道》
*遼寧錦州太和區嘅社區，請睇《天橋街道》
*:同上頭嘅街道重名。天橋係指大筆架山島北麓連去北岸嘅天然沙壩，啲人嗌沙壩做天橋。明清時天橋嘅南海岸泊住幾多商船，係海貨市場，稱做天橋場，後來呢度起咗條村，日後發展成鄉、街道。
*北京西城區嘅社區，名叫天橋小區社區，請睇《天橋街道》
*:同上頭街道重名。小區名出自轄地內嘅天橋北里、天橋南里。佢係2003年起好嘅回遷小區。「天橋」本身係北京城嗰一帶嘅傳統地名。

## 睇埋
*香港堅拿道天橋，呢度嘅天橋底有個小社區，出名打小人

## 出面網頁
*中國國家地名信息庫
卡斯洛達古賓足球會

**卡斯洛達古賓足球會**係俄羅斯超級足球聯賽球隊，1928年喺俄羅斯卡斯洛達邊疆區卡斯洛達成立。
阿積士足球會

**阿積士足球會**係荷蘭甲組足球聯賽球隊，1900年喺荷蘭阿姆斯特丹成立。

## 榮譽
*荷蘭甲組足球聯賽冠軍：1917–18年、1918–19年、1930–31年、1931–32年、1933–34年、1936–37年、1938–39年、1946–47年、1956–57年、1959–60年、1965–66年、1966–67年、1967–68年、1969–70年、1971–72年、1972–73年、1976–77年、1978–79年、1979–80年、1981–82年、1982–83年、1984–85年、1989–90年、1993–94年、1994–95年、1995–96年、1997–98年、2001–02年、2003–04年、2010–11年、2011–12年、2012–13年、2013–14年、2018–19年、2020–21年、2021–22年
*荷蘭盃冠軍：1917年、1943年、1961年、1967年、1970年、1971年、1972年、1979年、1983年、1986年、1987年、1993年、1998年、1999年、2002年、2006年、2007年、2010年、2019年、2021年
*荷蘭超級盃冠軍：1993年、1994年、1995年、2002年、2005年、2006年、2007年、2013年、2019年

## 參考


## 連出去
*官方網站
飛燕諾足球會

**飛燕諾足球會**（）係荷蘭甲組足球聯賽球隊，1908年喺荷蘭鹿特丹成立。

## 榮譽
*荷蘭甲組足球聯賽冠軍：1924年、1928年、1936年、1938年、1940年、1961年、1962年、1965年、1969年、1971年、1974年、1984年、1993年、1999年、2017年、2023年
*荷蘭盃冠軍：1930年、1935年、1965年、1969年、1980年、1984年、1991年、1992年、1994年、1995年、2008年、2016年、2018年、2024年
*荷蘭超級盃冠軍：1991年、1999年、2017年、2018年、2024年

## 參考


## 連出去
*官方網站
2015湖南衛視節目巡禮

**2015湖南衛視節目巡禮**，即2015年湖南衛視招商會，係中國大陸湖南廣播電視台（**HBS**）旗下電視頻道湖南衛視同廣告客戶推出嘅一系列冠名、廣告招商同埋公佈2015年戲劇節目、綜藝節目等播出計劃。巡禮分幾個部份舉行，以「在一起，更青春」做主題，喺10月25號率先喺貴陽舉行，隨後輾轉到北京、上海、廣州、南京等地。2014年11月13號返到長沙做最後嘅發佈會。

2015年嘅節目將喺湖南衛視同湖南衛視高清頻道同步播出，湖南衛視擁有完整版權嘅節目喺新媒體平台將由芒果TV全網獨播。

## 劇集

2015年之前，湖南衛視喺夜晚時段共有3個劇場，分別係「金鷹獨播劇場」，喺夜晚7點30分播出；「鑽石獨播劇場」，喺逢星期三、四夜晚10點播出；「青春星期天」，喺逢星期日夜晚10點播出。

2015年，週末播出嘅「青春星期天」撤銷，調整至逢星期日、一播出，並更名做「青春進行時」。

2015年1月6號起，鑽石獨播劇場播出時間調整，由原本嘅逢星期三、四夜晚10點播出改做逢星期二、三夜晚10點播出。

2015年2月1號起，湖南衛視劇集播放安排略有調整，金鷹獨播劇場由原先嘅3集播出量調整做2集播出量，即逢星期日—星期四夜晚8點—夜晚10點2集連播，星期五—星期六夜晚7點30分—夜晚8點10分播出一集。

2015年第三季度起，為應對其他衛視星期日季播節目帶來嘅收視壓力，《青春進行時》嘅播出時間同鑽石獨播劇場對調。自7月5號起，《青春進行時》調整至逢星期二、三夜晚10點播出，《鑽石獨播劇場》調整至逢星期日、一夜晚10點播出。

2015年11月30號起，《鑽石獨播劇場》調整至星期日、一、二夜晚10點播出，《青春進行時》調整至星期三、四夜晚10點播出。

### 金鷹獨播劇場

### 鑽石獨播劇場

### 青春進行時
以下劇目喺網絡平台全部由芒果TV全網獨播。

## 7點半節目帶
2015年2月1號起，湖南衛視喺星期日—四夜晚7點30分—夜晚8點10分推出新嘅節目帶，以人文、社科、紀錄、生活服務類節目為主。

**註：**標“#”的節目湖南衛視擁有完整版權。

## 綜藝、娛樂、真人騷節目
**註：**標“#”嘅節目湖南衛視擁有完整版權。

### 常態節目

### 季播節目

## 節目時間軸

**顏色指引**： 劇集   綜藝/脫口騷節目 紀錄片/專題片  選騷/音樂節目 真人騷節目
 文化/社科節目  生活/服務節目

## 演唱會、晚會、電影
**註：**標“#”嘅節目湖南衛視擁有完整版權。

## 出面網頁
*
*2015年湖南衛視招商資源寶典

## 註

## 資料來源
金米洛

（，又譯**金米洛**；）係巴西嘅農學家、教授同政治人，塞阿拉州克拉圖人。曾經喺2011～2014年間做過塞阿拉州副州長，2015年升級做塞阿拉州州長。

## 出面網頁
* 
*塞阿拉州與中國能源公司簽合作備忘錄
PSV燕豪芬

**PSV燕豪芬**（；）係荷蘭甲組足球聯賽球隊，1913年喺荷蘭燕豪芬成立。

## 榮譽
*荷蘭甲組足球聯賽冠軍：1928–29年、1934–35年、1950–51年、1962–63年、1974–75年、1975–76年、1977–78年、1985–86年、1986–87年、1987–88年、1988–89年、1990–91年、1991–92年、1996–97年、1999–2000年、2000–01年、2002–03年、2004–05年、2005–06年、2006–07年、2007–08年、2014–15年、2015–16年、2017–18年、2023–24年
*荷蘭盃冠軍：1950年、1974年、1976年、1988年、1989年、1990年、1996年、2005年、2012年、2022年、2023年
*荷蘭超級盃冠軍：1992年、1996年、1997年、1998年、2000年、2001年、2003年、2008年、2012年、2015年、2016年、2021年、2022年、2023年

## 參考


## 連出去
*官方網站
法蘭克福足球會

**法蘭克福足球會**係德國甲組足球聯賽球隊，1899年喺德國希燊法蘭克福成立。

## 榮譽
*德國盃冠軍：1974年、1975年、1981年、1988年、2018年
*歐洲足協圖圖盃冠軍：1967年
*歐洲足協杯／歐霸盃冠軍：1980年、2022年

## 參考
雲達不萊梅體育會

**雲達不萊梅體育會**係德國甲組足球聯賽球隊，1899年喺德國不萊梅成立。

## 榮譽
*德國甲組足球聯賽‎冠軍：1965年、1988年、1993年、2004年
*德國盃‎冠軍：1961年、1991年、1994年、1999年、2004年、2009年

## 參考


## 連出去
*官方網站
*UEFA
美式16波

**美式16波**（），又嗌**8波**（），係桌球運動嘅其一項目，亦係全球各地比較流行嘅桌球項目。比賽時，檯上面會放16隻波（其中一隻係白波，凈低嗰15隻係彩波），附近有6個袋窿。

## 歷史
呢種運動從1900年代初（有記錄話係1908年）出現，直到1925年先至開始流行，嗰時凈得7隻黃、7隻紅、1隻黑呢三種色嘅波。後嚟個玩法流傳到美國一帶之後先至發揚光大，發展到多咗綠、藍、紫、橙、啡同埋花色波。而凈得七黃七紅一黑嘅玩法喺英國同全球部分VIP桌球館都重流行緊。佢嘅規則直到1940年先至收入官方規則手冊入面 。

## 國際規則
美式16波嘅規則重有好大拗數，喺商業比賽、非商業比賽同業餘比賽、個人賽都有唔同嘅規則。但大多數都圍繞噉：
### 裝備

波嘅裝備包括咗7隻花波同7隻色波，其中花波屬9～15號，色波屬1～7號，黑波屬8號，白波冇任何文字。

比賽用檯一般揀7×3.5英吋、8×4英吋、9×4.5英吋（三揀一）嗰種。有啲特殊挑戰場地（例如花式桌球比賽）會揀用其它非長方形嘅檯嚟比賽。
### 擺法

比賽開始嗰時，最好用三角架擺波，不過一定要符合以下要求：
#要排喺檯嘅闊行最中間位，長行喺中間偏向自己嘅½長度位，但唔畀黐檯邊或距離檯邊太近。
#擺成隻等邊三角形且突出位面向檯最遠處，唔可以出現位置偏差或角度傾斜嘅情況。
#8號波必須要擺喺堆波嘅中間位
#三個角必須要擺成一花兩色或一色兩花嘅結構。
#個個波之間必須要黐埋，唔可以鬆散。

### 比賽
#### 開波
喺第一局開波之前，比賽多數用以下兩種方式嚟決定邊個開波：掟銀仔定白波鬥遠近。揀完先後準備之後比賽開始，白波凈可以擺喺長行喺中間偏向自己嘅對面½長度位，但唔可以黐檯邊。之後直接發波。

白波發出去之後，出現以下情況：

#### 第一桿之後
打散啲波之後，唔理有冇波落袋，都唔會直接揀正你所需要打嘅係咩色嘅波，而係睇第二桿有冇波落袋。

若果第一桿出現白波落袋情況，白波凈可以擺喺發波區範圍射出去。
#### 交換對手
打散啲波之後，跟住落嚟嘅比賽過程入面，凡係對陣兩位其中一方打完波之後出現冇波落袋情況就要換對方繼續打波。但出現以下情況嘅，對方可以執返白波出嚟放喺檯是旦邊個位打都得。
*對方未先射中指定嘅波
*對方發波之後冇掂到任何彩波
*對方喺未打嗮指定波種落袋之前，發波之後掂到黑波嘅。
*白波落袋或飛出檯（唔理有冇入到彩波都係噉）
*冇波掂檯邊
*打波時兩隻腳離開地面（除殘疾比賽或波檯冇另外提供準確桿之外）

#### 點先至算贏
*通過合法途徑入嗮冚唪唥嘅花波或色波之後，將8號波射入。
*對方通過犯規嘅方式入咗8號波
*對方得返8號波可以射時，連同將8號波同白波一齊射落袋或飛出檯。
*對方將8號波飛咗出檯。
#### 嚴重犯規
出現以下情況係屬嚴重犯規，要直接換對方射或直接結束比賽：
*波未停低時直接出桿
*未輪到出桿時直接開桿

### 混亂規則制度
美式16波嘅規則比較亂，由於各組織辦嘅比賽都唔一樣。甚至坊間流行啲規則都唔一樣。有啲比賽開波入8號波時，圍繞直接判開波嗰位輸贏定執返重新打過；有啲比賽對犯規嘅白波擺法有要求：一係成個檯邊個位都得，一係凈限發波區；有啲比賽係開波之後凈入花波嘅凈可以打花波，凈入色波嘅凈可以打色波，兩種都入嘅係要繼續射指定波種先至限定射邊種波類。

## 註同攷
;註

;攷

## 出面網頁
*撞球運動雜誌
*世界撞球協會（WPA）
*美國撞球協會（BCA）
*美國撞球選手協會
*加拿大撞球選手協會
*147斯诺克网
*台球帝国
*桌球15球落袋(黑八)国标规则

類:檯波
廣東省金鐘少年宮

係中國廣東廣州嘅鎮級少年宮，1958年起好，位置喺白雲區鐘落潭福龍路90號。

## 史
間嘢喺1958年起好，初期係間鎮級嘅文化中心，期間用過**鐘落潭文化中心**個名。雖然經歷過公社同區、鎮嘅變遷，但個名一直冇變到。直到2012年春搞過升級改造，同年7月初，廣州市兒童活動中心考慮到鄉下地區教育落後嘅問題，先後喺從化市婦女兒童活動中心（今日嘅從化區婦女兒童活動中心）、龍聚村同埋鐘落潭入面搞藝術教育工程而正式以「少年宮」嘅名義嚟開辦。

雖然少年宮開辦時，大門口個名變成**鐘落潭金鐘少年宮**，但建築大樓上邊嘅「鐘落潭文化中心」個名一直都冇改到。

## 攷

類:廣州嘅少年宮
類:廣州市白雲區
鐘落潭中學

係中國廣東廣州嘅初中三年全日制中學，1989年開辦，位置喺白雲區鐘落潭蟠龍路20號。

## 校服色

;長袖
*衫：相間。領，袖口帶三條線。正面同背面都係上下，兩色之間有鈍角V字分界。兩袖上下，兩色之間有嚿嘅四角箭嘴形圖案。左右對稱。
*褲：
*:（秋裝），兩邊各有條中等厚度嘅線。
*:（冬裝），兩邊各有隻嘅直角三角形。
;棉褸
相間。領純。正面但兩邊帶有花紋；兩袖，上頂各有兩條嘅幼線，關節位有個英文「SPORTS」嘅字樣；左右對稱。
;短袖
*衫：
*:（白款）。領同袖口都係帶一條線。左右對稱，有領有紐扣。
*:（青款）相間。領同袖口都係，兩袖同正反面底色都係但兩邊有細範圍底色（兩袖除外）。左右對稱，有領有紐扣。
*褲：
*:（藍款），兩邊各有一條中等厚度嘅線。
*:（青款），兩邊嘅袋口位有嚿嘅直角梯形。

雖然佢嘅短袖有2個品種，但啲學生好多時將兩個品種撈亂嚟着。

## 史
*1989年：學校創辦。
*2002年：被評入廣州市綠色學校。
*2003年：被評入白雲區一級學校。
*2006年：升級做廣州市一級學校。
*2008年：升級成廣州市規範化學校。
*2011年：被評入白雲區德育達標學校。

## 出面網頁
* 

類:廣州市白雲區
丹尼波爾

**丹尼波爾**（**Danny Boyle**，）係英國導演，出名電影作品包括《迷幻列車》、《28日後》、《太陽倒數》同《一百萬零一夜》。

## 出面網頁

類:英國導演
里賓特洛甫

**里賓特洛甫**（**Joachim von Ribbentrop**，）係納粹德國外交部長，由1938年做到1945年，最後畀紐倫堡審判判處繯首死刑而死。
奧尼爾 (體育品牌)

**奧尼爾**（；全稱「**奧尼爾愛爾蘭國際體育有限公司**」）係愛爾蘭島最大嘅運動用品製造商。

## 歷史
奧尼爾公司由查爾斯·奧尼爾（Charles O'Neill）1918年喺都柏林市中心建立，一開始主要生產蓋爾式足球用球同板棍球用球。1955年查爾斯·奧尼爾過身之後，佢個仔接管徂奧尼爾公司，開始涉足體育服裝。20世紀80年代，為徂應對日益增長嘅訂單數量，奧尼爾公司引入徂機械化紡織，而車間亦都由市中心搬徂去郊外嘅華堅鎮（Baile Bhailcín）。後來奧尼爾公司重係同加爾城堡郡接壤嘅北愛爾蘭白山谷市建立徂第二座生產車間。

同樣喺20世紀80年代，奧尼爾公司曾經因為喺制服膊頭部位用三間設計，而被西德巨頭阿迪達斯告上法庭。但係最後愛爾蘭最高法院裁定：三間設計「唔足以令到消費者誤以為佢等買嘅係阿迪達斯嘅產品」，因此奧尼爾公司採用三間設計並未侵犯阿迪達斯嘅版權。

## 參攷
羅雅爾

**羅雅爾**（**Ségolène Royal**，）係當今法國環境能源部長，2014年上任，佢本身係法國社會黨黨員。
幼兒教育頻道

（）係江蘇電視台嘅一間已經停止廣播嘅電視頻道，2009年7月9號開播，2017年1月7號停播。

頻道喺開播後到停播前，每日00:00～09:00冇節目。

## 史
2009年7月9號，江蘇電視台方為咗面向中國大陸開播唯一針對7歲以下啲細路同細路教育、BB教育工作人士嘅專業教育頻道，嚟幫細路解決有關啲行為表現同家長教育困惑，及畀細路教育同BB教育工作人士學到中國大陸同其它境外地區嘅先進幼教理念。期間以收費形式做電視廣播，曾經播出過BBC屬下嘅《天線得得B》、《幼兒情景英語》呢啲皇牌節目，亦推出《育兒寶典》嘅自製節目。

後嚟電視台方考慮到收視率太差以及新媒體衝擊嘅關係，2017年1月6號期間發佈咗停播公告，嗰日深夜收台後，頻道正式停播，畫面變成彩條信號，中間帶有宋體嘅「本頻道已停播」呢六個字。

## 註

類:江蘇電視台
類:停播咗嘅電視台或頻道
細仲馬

**細仲馬**（**Alexandre Dumas, fils**，）係法國作家，大仲馬個仔，出名作員包括《茶花女》。
梅莉莎 奧蘭達 古格爾

**梅莉莎**（，；）係巴西模特同商人，塞阿拉州馬拉卡諾人，2014年攞過環球小姐冠軍以及入圍過巴西小姐前15。

## 連出去
* Miss Brasil pageant official site
梅莉莎

**梅莉莎**（；）係個女仔名，個詞源自希臘文嘅「μέλισσα」一詞。喺英文界重有Malissa、Melesa、Melessa、Meliza、Mellisa、Melosa同Molissa呢啲變形。
## 出名嘅人
* 梅莉莎·奧蘭達·古格爾：巴西模特，2014年巴西小姐冠軍。
* 梅莉莎·卡曼：土耳其拍球員。
* 梅莉莎·羅臣：美國歌手
* 梅莉莎·奧妮爾：加拿大歌手。
* 梅莉莎·阿朗遜：美國超模。

類:希臘人名
廣州市第81中學

**廣州市第81中學**係中國廣東廣州嘅全日制中學，1957年開辦，位置喺白雲區鐘落潭大塘路2號。佢亦係白雲區重點發展嘅三間緊密層高中之一。

## 校服色

;長袖
*衫：相間。領，袖口帶一條線。正面同背面都係上下，兩色之間有鈍角V字分界，分界線喺中間位。兩袖上下，近袖口位，其他部位但臂位有一堆花紋。左右對稱。
*褲：
*:（秋裝），兩邊各有條中等厚度嘅線。
*:（冬裝）純。
;棉褸
相間。領，袖口；正面同背面近心口位都有中間闊兩邊窄嘅V字，左右對稱。
;短袖
*衫：，有領有紐扣，領同袖口都係帶邊，左右對稱。
*褲：，兩邊各有條中等厚度嘅線。

## 連出去
* 广州市第八十一中学 全国中小学数据库
* 广州市第八十一中学 卓越教育网名校库

## 出面網頁
* 

類:廣州市白雲區
劉鑾鴻

**劉鑾鴻**（），又叫**細劉**，係香港生意人，利福國際董事總經理，華人置業董事會主席劉鑾雄（大劉）嘅細佬，少東家劉鳴煒嘅亞叔。

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。

## 參考
柯德莉塔圖

**柯德莉塔圖**（**Audrey Tautou**，）係法國女演員，最出名演出係2001年電影《天使愛美麗》女主角。
明誨徐公祠

（祠字讀詞）係中國廣東廣州嘅一間古蹟祠堂，大清乾隆年間起好，位置喺白雲區東平橫崗村橫崗東街同橫崗南街嘅交界西角。

個祠堂曾經喺2006年12月重修過，2007年4月開放時，每年農曆四月初八都有徐公祠誕嘅活動。

## 攷
* 广州东平徐氏祠堂祭祖盛况 中國家譜基地

徐
類:廣州市白雲區
燕岩溪

**燕岩溪**，香港一水，大埔西南山中。佢經過燕岩條村而名。水由四方山東北谷地，向東流經燕岩到元墪下，轉向北注入碗窰河，最後入大埔河出大埔海。條溪大石滿佈，當中有潭名彩燕潭，水甚清涼。

燕岩溪近元墪下，有水務設施，部份溪水送入輸水隧道，最終轉入水塘。
廣州市鐵四小學

**廣州市鐵四小學**係中國廣東廣州冇咗嘅小學，位置喺越秀區機務段站西路機山一巷4號。學校喺1952年開辦，2017年1月7號由於越秀區教育局宣佈整合教育資源，同鐵二合併，成為7中鐵鷹校區而消失。

學校曾經喺2006年入選過廣州市一級學校。

## 攷

類:停辦咗嘅廣州小學
白雲區成龍中學

係中國廣東廣州嘅初中三年全日制中學，2004年8月開辦，位置喺白雲區竹料烏溪村園頭街17號。

佢既係成龍教育集團屬下嘅中學，又係廣州地區接收外來務工人員啲學生讀書嘅學校。

## 攷
* 
* 广州市白云区成龙中学

類:廣州市白雲區
鐘落潭醫院

係中國廣東廣州嘅一甲醫院，1950年開辦，位置喺白雲區鐘落潭蟠龍路2號。

## 史
*1950年：番禺縣第八區組織喺鐘落潭地區搞咗間衛生所同間由中西醫組成嘅大聯合診所，初期嗌**鐘落潭衛生所**。
*1958年：衛生所規模變大咗，成為公社屬下嘅衛生院，醫院亦改名做**鐘落潭公社衛生院**。
*1961年：衛生院同隔籬間大聯合診所合併，重喺鄉下搞咗3個門診部同兩個醫療站。
*1987年：由於鐘落潭鎮成立，衛生院改名做**鐘落潭醫院**。

## 攷
* 钟落潭镇

類:廣州醫院
類:廣州市白雲區
潘震偉

**潘震偉**（，）係香港男演員，未做戲之前做模特兒，有演過電視同電影，演過一啲鹹片。

初出度1982年演過《殺出西營盤》，之就做過唔少戲。1985年演過摩登仙履奇缘，為第一大男配角，飾演有錢公子。亦同鄭裕玲、張曼玉等人合作過。而電視如《他來自江湖》演有錢仔劉公子，同李麗珍演《蜜桃成熟時》最出名。1999年演過一堆鹹片，如《玉圃團》嘅未央生，之後就絕蹟娛樂圈。

## 出面網頁
*
長鐘路

**長鐘路**（；中國縣道代碼：**X307**）係中國廣東廣州嘅西南-東北走向主幹道，喺白雲區鐘落潭。西南邊從福龍路開始，一直向東北去到廣黎路嘅成德街口，成條路似條向西北突出嘅弧形噉。佢係307縣道嘅其一公路，公里標記：K10+500～K13+300。

## 概要
全長2.8km，闊12米，雙向2車道，馬路分開咗冇方向同北方向兩條。

## 長鐘路嘅兩條道路，起點到終點
* 長鐘路：從福龍路開始，一直去到281縣道。
* 長鐘北路：從281縣道開始，一直去到廣黎路嘅成德街口。

## 經過嘅道路
條路順序從西南到東北排，**加粗**嘅字係主幹道：
* 福龍路
* 大塘路、蟠龍路
* ***'
* 冇名道路
* ***'
頭浸奶

**頭浸奶**，正式名叫**初乳**，係哺乳動物生咗蘇蝦之後頭兩三日嗰浸奶，同普通奶比會比較濃、帶黃色，重有多啲蛋白質同抗體。
意大利文字母

**意大利文字母**係拉丁字母變體，用嚟表達意大利文，現代意大利文有21個字母，當中5個用嚟拼外文詞。

## 字母表
西班牙文字母

**西班牙文字母**係拉丁字母變體，用嚟表達西班牙文。由26個拉丁字母加上表示鼻上顎音嘅字母Ñ組成。

## 字母表

自從2010年西班牙皇家語言學院拼寫改革之後，「Ch」同「Ll」喺西班牙已經唔當做單個字母，而係當作字母組合。但係唔受西班牙統治嘅拉丁美洲就重有人繼續將「Ch」同「Ll」當作單個字母。

### 變音符號
西班牙文會用一個尖音符「ˊ」，加喺元音字母上面表示爾個元音字母係爾個詞嘅重音。有啲同讀法但係唔同意思嘅字都會用尖音符嚟區分開，例如tú（你）同tu（你嘅）、sí（係）同si（如果）、té（茶）同te（你，受格）等等。

另外仲會用分音符「◌̈」，只會加喺元音u上邊，而且只會出現喺güe、güi呢兩個組合入邊，用嚟表示要讀成獨立嘅兩個元音，而唔係雙元音。字例有vergüenza（羞恥）、pingüino（企鵝）等。

## 註解同參考
### 參考
蟠龍路

**蟠龍路**可以係：
;廣東
*蟠龍路 (廣州)：喺廣州白雲區。
*蟠龍路 (中山)：喺中山三角鎮。
*蟠龍路 (雲浮)：喺雲浮雲城區。
*蟠龍路 (東莞)：喺東莞寮步鎮。
*蟠龍路 (江門)：喺江門開平市。
;廣西
*蟠龍路 (柳州)：喺柳州魚峰區。
;上海
*蟠龍路 (上海)：喺上海青浦區。
;重慶
*蟠龍路 (重慶)：喺重慶合川區。
蟠龍路 (廣州)

**蟠龍路**（）係中國廣東廣州嘅道路，喺白雲區鐘落潭。西北從長鐘路開始，一直去到東南邊嘅福龍路，成條路似阿拉伯數字「7」噉。

## 概要
全長290m，闊9米，雙向2車道。

## 經過嘅道路
條路順序從西北到東南排，**加粗**嘅字係主幹道：
* ****
* 福龍路
葡萄牙文字母

**葡萄牙文字母**係拉丁字母變體，用嚟表達葡萄牙文，現代葡萄牙文有26個字母。

## 字母表
法文字母

**法文字母**係拉丁字母變體，用嚟表達法文，現代法文一共有26個字母，有6個元音字母（a、e、i、o、u、y），有20個輔音字母。

## 字母表

同拉丁文相似嘅係，法文都會將A同E合併寫成「Æ」，將O同E合併寫成「Œ」。

### 變音符號

法文主要用五個變音符號：
*尖音符：「é」發音。
*重音符：「è」發音；「à」嘅作用係為咗避免相同嘅寫法。
*揚抑符：古法文嘅「as」、「es」、「is」、「os」、「us」，現代法文係寫「â」、「ê」、「î」、「ô」、「û」，以前法式法文嘅「â」發音，「ê」、「aî」同「eî」發音，「î」發音、「ô」發音，「eû」發音，「û」發音，「oû」發音，「oî」發音，但係喺現代法式法文，「a」同「â」都係發音，「è」、「ai」、「ei」、「ê」、「aî」同「eî」都係發音，「i」同「î」都係發音，「u」同「û」都係發音，「oi」同「oî」都係發音，「ou」同「oû」都係發音，但係照舊有分「o」/ɔ/同「ô」/o/嘅發音、同𠹺有分「eu」/œ/同「eû」/ø/嘅發音。現代比利時法文照舊有分「a」/a/同「â」/ɑ/嘅發音、「è」/ɛ/同「ê」/ɛː/嘅發音、「o」/ɔ/同「ô」/o/嘅發音、有分「eu」/œ/同「eû」/ø/嘅發音，但係「i」同「î」都係發音，「u」同「û」都係發音。現代魁北克法文，「a」發音，但係有啲例外：「espace」讀或者音（唔標準），「Jacques」讀或者（唔標準），對於「â」，喺非最後嘅音節發音或者音（唔標準），但係有啲例外：「câlin」讀，「câliner」讀等等，「è」發音，但係有啲例外：「Grèce」讀或者（唔標準），「mètre」讀[mɛɪ̯tʁ̥]或者（唔標準），對於「ê」，喺非最後嘅音節一定要發音，喺最後嘅閉音節發音或者音（唔標準），但係有啲例外：「êtes」讀，「prête」（形容詞）讀，「extrême」（形容詞）讀同𠹺「suprême」（形容詞）讀，喺最後嘅開音節發音，無例外，有分「o」[ɔ]同「ô」[oː]嘅發音，「ô」喺最後嘅閉音節發音，有分「eu」[œ]同「eû」[øː]嘅發音，有分「oi」[wa]同「oî」[wɑː]嘅發音，「i」同「î」係同音，「u」同「û」係同音，「ou」同「oû」都係同音。
*分音符：衹有用喺元音上邊，用來表示爾個字母要同前邊嗰個字母分開音節，例如「maïs」讀。
*軟音符：衹有「ç」喺，表示發音。

## 參考
四旬期

**四旬期**，天主教又叫**封齋期**，新教又叫**大齋期**、**預苦期**，係基督教一個節期，喺聖灰禮儀日開始計嗰四十日（唔計六個禮拜日），去到復活節前日。

## 背景
復活節主日推前四十日（唔計六個主日）嘅禮拜三稱為「聖灰禮拜三」（Ash Wednesday，天主教叫「聖灰節」，新教又叫「撒灰節」），喺呢日開始到復活節主日前，稱為「大齋節期」（Lent，又譯為「預苦期」或「四旬期」）。呢四十日係配合紀念耶穌喺曠野四十晝夜面對魔鬼試探嘅事蹟，所以傳統上係個嚴肅嘅節期，教會鼓勵信徒喺這段時間安排，禁食、默想、自省等靈修嘅活動（甚至有食素、戒酒等相關嘅配合行動）。教會通常喺聖灰禮拜三亦即係大齋節嘅首日，開始換象徵「懺悔」、「警醒」、「禁戒」等意義嘅紫色作為佈置。聖灰禮拜三呢日，甚至重有撒灰嘅儀式，代表住披麻蒙灰嘅心情。

## 參考
蟠龍路 (中山)

**蟠龍路**（）係中國廣東中山嘅南北走向道路，喺三角鎮。南邊從東平路開始，一直去到北邊嘅金三大道東同中南路嘅交界。

## 概要
全長2.2km，闊10米，雙向2車道。

## 經過嘅道路
條路順序從南到北排，**加粗**嘅字係主幹道：
* 東平路
* 和平路
* 愛國路
* **[[金三大道|金三大道東]]**、中南路
東平路 (中山三角)

**東平路**（）係中國廣東中山嘅東西走向道路，喺三角鎮。西邊從新涌東路開始，一直去到東邊嘅順意路。

## 概要
全長1.6km，闊10米，雙向2車道。

## 經過嘅道路
條路順序從西到東排，**加粗**嘅字係主幹道：
* 新涌東路
* 蟠龍路
* 順意路
倪施林

**倪施林**（，）係巴西演員、導演、劇作家、編劇同政治人。佢亞媽係盧塞麗婭。

## 出面網頁

類:導演
類:劇作家
類:巴西編劇
喇沙

**喇沙**可以係：
*叻沙，馬來西亞同星加坡嘅湯麪
*聖若翰·喇沙，喇沙修士會嘅創辦人。跟佢命名嘅嘢包括：
**喇沙會，一個天主教組織
**喇沙書院，香港九龍塘喇沙利道嘅一間中學
**喇沙小學，香港九龍塘喇沙利道嘅一間小學
**陳瑞祺（喇沙）書院，香港何文田常和街嘅一間中學
**陳瑞祺（喇沙）小學，香港何文田常盛街嘅一間小學
**新界喇沙中學，香港新界上水嘅一間中學
大塘路

**大塘路**可以係：
;廣東
*大塘路 (廣州)：喺廣州白雲區。
*大塘路 (韶關)：喺韶關湞江區。
*大塘路 (惠州)：喺惠州博羅縣。
*大塘路 (肇慶)：喺肇慶封開縣。
*大塘路 (東莞)：喺東莞塘廈鎮。
;廣西
*大塘路 (南寧)：喺南寧良慶區。
;湖南
*大塘路 (長沙)：喺長沙天心區。
*大塘路 (邵陽)：喺邵陽雙清區。
大塘路 (廣州)

**大塘路**（）係中國廣東廣州嘅東西走向道路，喺白雲區鐘落潭。東邊從長鐘路開始，一直去到西邊流溪河邊嘅冇名道路。

## 概要
全長425m，闊7米，2車道，凈畀東向西行。

## 經過嘅道路
條路順序從東到西排，**加粗**嘅字係主幹道：
* ****
* 鐘升東路
* 冇名道路
大塘路 (韶關)

**大塘路**（）係中國廣東韶關嘅東西走向道路，喺湞江區。西邊從安全北路同安康路嘅交界開始，一直去到東邊嘅大學路。

## 概要
全長1.3km，闊9米，雙向2車道。

## 經過嘅道路
條路順序從西到東排，**加粗**嘅字係主幹道：
* 安全北路、安康路
* 冇名道路
* 通寶路
* 站東路
* ****

類:湞江
大塘路 (惠州)

**大塘路**（）係中國廣東惠州嘅西北-東南走向道路，喺博羅縣。西北邊從夏崗路同龍橋大道嘅交界開始，一直去到東南邊嘅龍崗大道。

## 概要
全長939m，闊11～20米，雙向2～4車道，馬路西北闊東南窄。

## 經過嘅道路
條路順序從西北到東南排，**加粗**嘅字係主幹道：
* 夏崗路、***'
* [[龍溪大道 (惠州)|龍溪大道]]
* ***'
雅典衛城

**雅典衛城**係古希臘雅典山頭一座堡壘，喺公元前5世紀起嘅，而家係世界文化遺產。
阿斯帕齊婭

**阿斯帕齊婭**（）係古希臘政治人伯里克里斯位情人，前445年開始同佢同住，喺嗰陣都好出名，重曾經畀哲學家蘇格拉底賞識。
普羅達哥拉斯

**普羅泰戈拉**（）係古希臘哲學家，辯士學派主要人物，亦係位撐不可知論嘅人，出名言論有「人係萬物嘅尺度」。
伯里克里斯

**伯里克里斯**（）係古希臘政治人，佢領導嘅古雅典畀人話係「黃金時代」，亦喺伯羅奔尼撒戰爭開始嗰陣打贏仗。

伯里克里斯有位情人叫阿斯帕齊婭，喺嗰陣都好出名。

## 出面網頁

類:古雅典人
理察二世

英王**理察二世**（，）係英倫國王，1377年到1399年在位，最後畀亨利四世搶咗王位。
威廉二世 (英倫)

**威廉二世**（，）係英倫國王，征服者威廉三仔，1087年到1100年在位，勢力繼續覆蓋諾曼第同蘇格蘭。
諾曼第

**諾曼第**（），又譯**諾曼底**、**諾曼地**，係法國東北一個地方。嗰度舊時係諾曼第公國，曾經長時間畀英倫控制。

政區劃分方面，呢度曾經分做上諾曼第同下諾曼第兩個大區，2014年打後合併做一個諾曼第大區。
卡斯提亞

**卡斯提亞**（）係西班牙舊時一個地區，曾經係卡斯提亞王國領土，最後歸入西班牙王國一部份，主要屬卡斯提亞與利昂。
窩打老及城市綫

**窩打老暨城市綫**（**Waterloo & City Line**）係倫敦地下鐵營運嘅地下鐵路綫，由窩打老站（Waterloo）去到銀行站（Bank），有2個站，長2.37公里。
銀禧綫

**銀禧綫**（**Jubilee line**），又叫**租庇利綫**，係倫敦地下鐵營運嘅地下鐵路綫，由史丹摩站（Stanmore）去到史特拉福站（Stratford），有27個站，長36.2公里。
中央綫 (倫敦地下鐵)

**中央綫**（**Central Line**）係倫敦地下鐵營運嘅地下鐵路綫，主綫由北厄頓站（North Acton）去到萊頓斯通站（Leytonstone）。另外有里士廉支綫由西里士廉站（West Ruislip）去到漢格里站（Hanger Lane），伊靈支綫由伊靈大道站（Ealing Broadway）去到西厄頓站（West Acton），艾諾環綫由旺斯特德站（Wanstead）去到羅丁谷站（Roding Valley），艾坪支綫由斯尼亞斯布羅克站（Snaresbrook）去到艾坪站（Epping）。總共有49個站，長74公里。
香港聖殿

《**香港聖殿**》（**Art of Religious Architecture**）係香港電視娛樂製作嘅文化節目，2017年3月4號到11月25號逢禮拜六喺14:30-15:00喺ViuTV播，總共39集。節目會介紹唔同類型嘅香港宗教建築。

## 每集一覽

## 出面網頁
*ViuTV：香港聖殿
新世紀山陰戀事

《**新世紀山陰戀事**》（**Sanin Fantasy**），係香港電視娛樂製作嘅遊埠節目，2017年3月15號到3月30號逢禮拜三同四22:00-22:30喺ViuTV播，由廖子妤（Fish）同郭爾君（Alma）主持。節目會用第一身視角同兩位主持遊覽日本山陰地方，包括鳥取縣、島根縣同山口縣北部地區。

## 每集一覽

## 出面網頁
*ViuTV：新世紀山陰戀事
初戀日記：賤男蜜擾

《**初戀日記：賤男蜜擾**》（英文：**To love or not to love**），係2017年上畫嘅港產片，由王敏奕、馬志威、杜小喬、貝依霖、符龍飛、林雪、羅家英、苑瓊丹、黃一山、麥家琪、唐碧霞主演，葉曦執導。

## 角色一覽
### 主要角色
*王敏奕 飾 查子頎
*馬志威 飾 張子豪
*杜小喬 飾 黃安宜
*貝依霖 飾 沈詩雅
*符龍飛 飾 安俊源
### 其他角色
*林雪
*羅家英
*苑瓊丹
*黃一山
*麥家琪
*唐碧霞

## 出面網頁

*
同囚

《**同囚**》（英文：**With Prisoners**），係2017年上畫嘅港產片，由關楚耀、游學修、趙永洪、趙詠瑤、徐偉棟、喬寶寶、漢洋、郭奕芯、李國麟、譚嘉荃、麥以馬主演，黃國權執導。套戲2017年5月4號喺香港上畫。

由於呢套戲係以香港嘅囚犯人權爭議做題材，而且情節比《監獄風雲》更加血腥暴力，所以被評為三級片。

## 故仔大綱
蠱惑仔阿凡（游學修飾）因為同警察有少少衝突，被判入勞教中心，入去三日後就已經頂唔住畀人殘暴對待而決定自殺。救返後，佢憑住堅持要出獄探重病婆婆嘅信念，忍辱偷生，最後用最短服刑時間走人，期間阿凡睇到同經歷到種種侮辱，更有同囚離奇死咗......

## 角色一覽
*游學修 飾 梁奕凡
*關楚耀 飾 徐子豪
*趙永洪 飾 陳國富
*趙詠瑤 飾 芊芊
*徐偉棟 飾 龍Sir
*喬寶寶 飾 司徒康
*漢洋 飾 陳志樂
*郭奕芯 飾 詩曼
*李國麟 (演員) 飾 古明達
*譚嘉荃 飾 李醫生
*麥以馬 飾 張春輝
*岑珈其 飾 趙溢星

## 出面網頁
* 
*
檀島咖啡餅店

**檀島咖啡餅店**（**Honolulu Coffee Shop**），又叫**檀島茶餐廳**，係香港一間茶餐廳，1940年喺香港島灣仔駱克道開舖，1990年代搬到軒尼詩道，同時開始開分舖。頭一間分舖1996年喺中環租庇利街開，2004年搬到士丹利街，2017年因為租貴而執笠。另外，佢喺將軍澳海悅豪園都有分舖。佢亦衝出香港，喺北京同新加坡都有分舖。

檀島咖啡餅店最出名係酥皮蛋撻同港式咖啡，門口有對聯用咖啡蛋撻做主題：「檀香未及咖啡香，島國今成蛋撻國」。

灣仔店喺2026年3月執笠，只係剩番將軍澳坑口店。

## 參考
漢波德企鵝

**漢波德企鵝**（學名：*Spheniscus humboldti*），又叫做**洪氏環企鵝**，係喺南美洲生活嘅一種企鵝，主要喺秘魯同埋智利沿岸繁殖。漢波德企鵝呢個名，係來自第一個將佢介紹畀西方學界認識嘅德國自然科學家亞歷山大·馮·洪堡。

漢波德企鵝係中型企鵝，成鳥大概65-70厘米高。佢哋個頭係黑色，重有一條白色寬帶由眼後面穿過耳仔一直延伸到下頜附近；有啲背脊重有白色嘅斑點添。

漢波德企鵝係易危物種，主要係由於人捉嗮啲魚，導致唔夠嘢食，族群數量先會下降。依家大概剩番 3,300 到 12,000 隻左右。

## 趣聞
漢波德企鵝曾經喺北半球被人發現；2002年嘅夏天，阿拉斯加嘅漁民喺阿拉斯加東南沿岸捉到一隻漢波德企鵝，距離佢原本生活嘅地方至少有 11,000 公里遠。由於阿拉斯加冇一間動物園養漢波德企鵝，生物學家覺得企鵝可能原來係智利或者秘魯漁民嘅寵物，喺嗰隻漁船喺阿拉斯加捉魚嗰時走咗。

2012年3月3號傍晚，一隻一歲大嘅漢波德企鵝「337」喺東京葛西臨海水族園走佬，嗰隻企鵝喺無人注意嘅情況底下擒上室外展示設施嘅假山，穿過雙重圍欄中間條隙走佬。逃亡嗰時好多次被啲民眾目擊喺東京灣出沒，但係館方多次嘅圍捕行動都失敗。喺逃亡82日之後，終於喺2012年5月24號被人捉到。

## 註
鎌倉

**鎌倉**（**かまくら**）係日本神奈川縣一市，人口約莫17萬。


File:TsurugaokaHachiman-M8867.jpg|鶴岡八幡宮
File:Kamakura_Budda_Daibutsu_front_1885.jpg|鎌倉大佛
File:Kenchoji_Main_Complex.jpg|建長寺
File:Kamakura_Hasedera_Kannondou.jpg|長谷寺
File:Kamakuragu_Main_Hall.jpg|鎌倉宮


## 出面網頁

* 
*  維客旅行上嘅鎌倉市
廣州市實驗技工學校

係中國廣東廣州嘅技工學校，1995年成立，有兩個校區，分別喺海珠區同從化區入面。

## 兩個校區
*南校區：海珠區新港西路25號（近昌崗東同東曉路口）
*北校區：從化區神崗廣從北路嘅廣東動漫城入面（105國道嘅2509.9km標記位）

## 校服色

;長袖
*衫：相間。領，袖口但出面有邊。兩袖嘅臂位有一粗一幼嘅四邊形，上頂有3條線，中間粗帶一堆「SPORTS」字樣，兩邊極細。正面但袋口位，背面純。左右對稱。
*褲：，兩邊帶極幼嘅線。
;短袖
*衫：，左右對稱，有領有紐扣，領同袖口帶相間嘅邊。
*褲：（待查）

## 史
學校喺1995年開辦，初期凈得一間校區，喺海珠區新港西路25號開辦。2003年因為海珠區宣佈整合教育資源而將19中併入5中之後，2005年畀咗呢間學校做西校區，直到2012年3月，由於廣東動漫城起好，原先喺南村路嘅校區喺同年7月集體搬到從化神崗嘅廣東動漫城入面繼續辦，原地俾5中方收返重喺2013年拆咗。

## 出面網頁
* 

類:廣州技校
類:海珠區
類:從化
宇治

**宇治市**（）位於日本京都盆地東南部，京都市南面嘅城市，以世界遺產寺廟平等院同宇治抹茶出名，亦係源氏物語第三部故事發生主要地點。依家屬於京都府管轄，係僅次於京都市嘅第二大城市。

轄區東半部係山區同埋丘陵地，西邊係沖積平原，宇治川由東南向西北從轄區中央通過。

## 歷史
喺令制國時代呢度屬於山城國，宇治川以東區域屬於宇治郡，以西區域屬於久世郡。由於呢度以前係京都通往日本東邊嘅主要通道，大概7世紀嗰時，呢度起咗方便啲人橫渡宇治川，同時藤原氏亦開始喺度起莊園，11世紀時藤原賴通改建佢老豆嘅別院做平等院。當時文學盛行，源氏物語嘅宇治十帖就喺呢個時候誕生。

之後京都貴族勢力開始衰退，武家開始介入政治，源義仲同源賴朝喺呢度打仗，稱為宇治川之戰。

14世紀後，宇治嘅茶葉開始盛行，宇治茶嘅名聲為當地帶動咗發展，但喺16世紀末豐臣秀吉興建伏見城時，起太閤堤改變咗宇治川嘅水道，令伏見成為水運物流嘅中心，之後宇治就冇咗水運交通嘅優勢。

喺江戶時代宇治川以西沿岸區域係幕府直屬領地，其他區域多數係皇室或皇室相關門跡嘅領地。1868年幕府結束，新政府成立後，隸屬新成立嘅京都裁判所，同年亦改設為京都府。

1889年實施町村制，依家宇治市嘅範圍當時分別係、、、、、；呢六個行政區域喺1951年合併做依家嘅宇治市。

1960年代開始由於成為大阪同京都嘅通勤城市，起咗大量住宅，人口增加得好快，1979年8月人口突破15萬人，1998年9月更突破咗19萬人，但之後隨著日本總人口成長減慢，人口唔再成長。

### 變遷表

## 交通
### 鐵路
宇治市內共有四條鐵路或地下鐵路線，都可以去京都市市區，但最多人用嘅車站並唔係名為「宇治」嘅西日本旅客鐵道宇治車站或京阪電氣鐵道宇治車站，而係近畿日本鐵道嘅大久保車站。

* 西日本旅客鐵道
** 奈良線：（京都市） - 六地藏車站 - 木幡車站 - 黃檗車站 - 宇治車站 - JR小倉車站 - 新田車站 - （城陽市→）


File:JR West Rokujizo Station.jpg| 六地藏車站
File:JR-kohata01.jpg| 木幡車站
File:JR Obaku Station.jpg| 黃檗車站
File:Uji Station (JR West), ekisha.jpg| 宇治車站
File:JR-Ogura Station north entrance.jpg| JR小倉車站
File:Shinden Station.jpg| 新田車站


* 京都市營地下鐵
** 東西線：（京都市） - 六地藏車站
* 京阪電氣鐵道
** 宇治線：（京都市） - 木幡車站 - 黃檗車站 - 三室戶車站 - 宇治車站


File:Kowata Station (Keihan), zenkei.jpg| 京阪木幡車站
File:Keihan Uji station.jpg| 京阪宇治車站


* 近畿日本鐵道
** 京都線：（京都市） - 小倉車站 - 伊勢田車站 - 大久保車站 - （城陽市→）


File:KT-OguraStation-WestEntrance.jpg| 小倉車站
File:Kintetsu Iseda sta 001.jpg| 伊勢田車站
File:近鉄京都線 大久保駅 Ōkubo station 2013.1.10 - panoramio.jpg| 大久保車站


## 名物
*宇治抹茶非常有名，連帶其他抹茶產品都好受歡迎。

## 旅遊景點
### 古蹟
#### 寺院
* 平等院 - 古京都遺址範圍
* 萬福寺 - 位於北部黄檗
* 恵心院
* 興聖寺
* 橋寺放生院
* 三室戸寺
* 地蔵院

#### 神社
* 宇治上神社
* 旦椋神社
* 縣神社
* 宇治神社
* 橋姫神社
* 末多武利神社
* 嚴島神社（宇治市）
* 彼方神社
* 蛭子嶋神社
* 巨椋神社
* 龍神總宮社
* 許波多神社
* 白山神社（宇治市）

### 景點
#### 地點
* 宇治公園 - 塔之島、桔島、喜撰橋、桔橋、朝霧橋、中島橋
* 宇治川
** 天瀨水壩
** 天瀨吊橋
* 大吉山展望台
* 紅葉谷

#### 博物館
* 宇治市源氏物語博物館
* 宇治市歷史資料館
* 朝日燒窯藝資料館
* 炭山工藝資料館
* 對鳯庵
* 三休庵宇治茶資料館
* 上林春松本店
* 福壽園宇治茶工房
* 伊藤久右衛門本店
* 任天堂資料館 - 將於2024年開幕

## 參考

## 出面網頁

*  
*  
*  宇治市觀光協會
**  宇治市觀光協會
**  宇治市觀光協會
中間

**中間**（）喺字面解釋嚟講，係距離四方或兩端相等嘅方位同埋位置。有時引申有兩者之間、唔屬任一兩方之意，如果喺時間時段上嘅則有前後之間或途中、過渡期之意。作爲方位，可以係指觀測點，亦可以指質心，空間上指四方位或者六方位嘅等距交滙點。亦可以係：
* 形容政治傾向，如中間派、中間選民等。
* 中間黨 (瑞典)，瑞典嘅政黨名。
* 新中間，法國嘅政黨名。
* 中間派 (香港)，香港的一個政治派系及主張。
*中間市，日本福岡縣城市。
*中間道，香港嘅一條道路。
* 中間道停車場大廈，香港嘅拆卸咗嘅停車場大廈。
* 中間道兒童遊樂場，香港嘅兒童遊樂場。
* 中間姓，日本人嘅一個姓氏。如中間淳太。
四萬十

**四萬十**（；）係日本高知縣一市，人口約莫3.6萬。

## 相

Shimanto History Museum 1.JPG|中村城
Isimizi03.jpg|石見寺
Taiheiji.JPG|太平寺
Ichijo-jinja, shaden.jpg|一條神社
Shimanto River And Iwama Bridge 1.jpg|四萬十川
Ashizuri Cape 07.JPG|足摺宇和海國立公園
Tombo Shizen Koen 20100710 01.jpg|蜻蛉自然公園


## 出面網頁

* 
*
黃埔軍校駐省辦事處

係中國廣東廣州嘅民國建築，1924年2月起好，位置喺越秀區沿江中路239號。而家屬廣州市文物。

## 史
間嘢喺1924年2月成立黃埔軍校時，喺沿江中路近江灣一帶整咗籌備委員會，重喺4個月後成立黃埔軍校。黃埔軍校喺長洲成立後，原址改成黃埔軍校駐廣東省辦事處。8個月後雖然喺原址開搞中國青年軍人聯合會，但第二年連同孫文主義學會一齊解散，隨後成立咗黃埔同學會。黃埔同學會北上到江蘇南京後，海軍同學會又入嚟呢間嘢辦公。1987年7月俾廣州市人民政府公佈佢做市級文物。

2010年俾《廣州日報》記者發現改成酒吧用途，連門口牆上嘅「文物保護單位」嚿牌換成招聘廣告。嗰日酒吧喺每日21:00～02:00營業，令建築變成燈紅酒綠同花天酒地嘅場所。後嚟單嘢俾文物專家關注，話呢單係破壞文物最犀利嘅事件。文物部門收到投訴後嚴查呢單嘢。同年3月2號，廣州市文化局開咗情況通報會，重公佈咗點處理單黃埔軍校同學會舊址改成酒吧嘅事。後嚟廣州市文化局出命令要酒吧方將已破壞部分恢復原樣，重同工商部門合作，要求酒吧閂門大吉兼處理呢單違法行爲，及同軍校同學會舊址嘅業主單位——中國電信廣州分公司開始協商做合理保護同改做其他用途。而同學會嘅破壞情況同埋業主損失、責任等都畀嗮廣州市文化市場綜合行政執法總隊嚟睇實。

## 接待過嘅名人
* 廖仲愷
* 李濟深
* 王柏齡
* 鄧演達
* 葉劍英

## 風格
建築屬混凝土結構，座北向南，有3層樓高，佔地面積大概6市畝。

## 攷

## 睇埋
* 黃埔軍校舊址紀念館

## 連出去
* 黄埔军校同学会旧址 花城网
音樂風雲榜

**音樂風雲榜**係光線傳媒旗下嘅一個音樂電視節目。每年舉辦1次嘅音樂風雲榜頒獎盛典係中國最有影響力嘅音樂獎項之一。《音樂風雲榜》係中國內地嘅全華語音樂節目。嗰個節目由北京光線電視制作，自2001年4月21號喺深圳舉行首屆《音樂風雲榜》年度頒獎典禮，全國100幾間電視台同步播出。

## 讚助冠名
每年嘅音樂風雲榜都有商業商業讚助冠名，頭2屆係由喜之郎CiCi讚助。第4屆—第6屆改名做百事音樂風雲榜。第7屆開始改名做蒙牛酸酸乳音樂風雲榜。

## 評選
除咗部分最受歡迎獎項是由歌迷投票選出，音樂風雲榜嘅主要獎項係由專業評審團投票商議選出，確保獎項結果嘅專業性同公正性。

## 設立嘅獎項
*音樂風雲榜最佳男歌手
*音樂風雲榜最佳女歌手
*音樂風雲榜最佳流行樂團及組合
*音樂風雲榜最佳男新人
*音樂風雲榜最佳女新人
*音樂風雲榜最受歡迎男歌手
*音樂風雲榜最受歡迎女歌手

## 歷屆得獎名單

## 參考

## 出面網頁
*音樂風雲榜官網
何香凝

**何香凝**（；）係中國女性革命家、政治人、國畫家同婦女運動先驅，廣東南海（今日嘅佛山南海區）人，喺香港出世。佢亦係廖仲愷嘅夫人。

## 葳蕤史
1905年加入過中國同盟會開始投入民主革命，重幫過孫文、廖仲愷做嘢。第一次國共合作期間堅持過三大政策同推行婦女運動。孫文同廖仲愷過身後，亦繼續為校園做民主奮鬥。抗日戰爭同國共內戰期間都做過有建設性嘅貢獻。

中華人民共和國成立後開始先後做過全國人大常委會副委員長、中國國民黨革命委員會主席、中央人民政府華僑事務委員會主任同委員、中國美術家協會主席，全國婦聯第一到三屆名譽主席等職位。

## 連出去
* 何香凝 历史上的今天
* 何香凝 武林

|-

|-

類:中國政治人物
類:中國畫家
香凝
類:南海人
美國潮什麼

《**美國潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第一輯作品，喺2017年2月18號開始到4月29號香港時間逢禮拜六20:30到21:00喺J2播，總共10集。呢個節目會介紹美國洛杉磯嘅新潮嘢。

## 每集內容

## 節目調動
*2017年3月4號：由於直播《賽馬直擊 - 杜拜超級星期六賽馬日》，所以停播一次。

## 出面網頁
*美國潮什麼 - 主頁 - tvb.com
廖仲愷、何香凝紀念館

**廖仲愷、何香凝紀念館**係中國廣東廣州嘅名人紀念館同博物館，1982年8月30號開館，喺海珠區仲愷農業工程學院入面近北門，主要紀念廖仲愷同何香凝嘅功績。佢原先係**仲愷農校舊址**，1982年6月經已列爲廣東省文物保護單位。

## 攷
* 廖仲恺、何香凝纪念馆(图)
* 廖仲恺何香凝纪念馆 中国广州政府门户网站
* 廖仲恺何香凝纪念馆 广州市黄埔红色文化教育培训中心

類:廣州博物館
類:海珠區
玩轉香港日與夜

《**玩轉香港日與夜**》（）係香港電視廣播有限公司嘅資訊節目，每集由唔同藝員主持。呢個節目由2017年3月18號開始香港時間逢禮拜六夜晚20:00-20:30喺翡翠台播出。呢個節目介紹香港各區嘅景點。

## 爭議
節目第1集介紹西營盤一間臺灣餐館，但將舖頭入面嘅青天白日滿地紅旗擺設同制服打格仔，畀人質疑係自我審查。 

## 每集內容

## 出面網頁
*玩轉香港日與夜 - 主頁 - tvb.com